
Cuvant inainte 


Discuţia din care a rezultat lucrarea de fata — 
care a avut loc la Sorbona, în noiembrie 2002, la 
inițiativa Colegiului de filosofie — nu putea fi decât 
dintre cele mai animate. Ceea ce o anima era, 
evident, amploarea divergenţelor dintre punctele 
de vedere ale celor doi invitați, mai ales în ceea ce 
priveşte concepţia cu privire la adevăr și, de ase- 
menea, cu privire la implicațiile modului în care 
noi concepem adevărul. 

Căci tocmai în acest mod al divergentei funda- 
mentale am putea fi, de fapt, tentaţi sa abordäm 
traiectoriile lui Richard Rorty şi, respectiv, Pascal 
Engel; divergență pe care o traduce cât se poate de 
bine, în opinia noastră, imaginea răsturnată pe care 
o promite această discuţie dintre un filosof ameri- 
can, Richard Rorty, format la şcoala filosofiei anali- 
tice şi a pragmatismului, dar care de foarte devreme 
s-a arătat preocupat să ia apărarea operelor unor 


autori precum Heidegger, Foucault sau Derrida, 

si un filosof francez, Pascal Engel, format, in ceea 
ce-l priveşte, la scoala unei Republici prea putin 
sensibile la virtutile filosofiei analitice, dar care 
totuși se angajează în totalitate într-un travaliu de 
profunzime asupra tematicilor şi operelor filosofiei 
analitice și pornind de la metodele acesteia. 
Interesul discuţiei de fata depășește, desigur, 
aceste consideraţii de ordin topologico-intelectual. 
El se definește în principal prin obiectul acestei 
discuţii: ce este adevărul? Ce valoare putem să-i 
recunoaștem sau să-i atribuim adevărului? 
Pornind de la concepţiile sale pragmatiste, 
Richard Rorty poartă o luptă hotărâtă împotriva 
realismului, spijinindu-se mai cu seamă pe lucrările 
lui Arthur Fine, filosoful științelor, și pe cele ale lui 
Donald Davidson si Robert Brandom. Grosso modo, 
teza sa este urmätoarea: controversa realism-anti- 
realism este depäsitä, dat fiind cä ne-am indrepta 
spre o concepție asupra gândirii si limbajului care 
admite că nici gândirea, nici limbajul nu conţin 
reprezentări ale realității. Acest sfârșit al realismului 
ne-ar permite să ieşim din problematica carteziana 
a subiectului și a obiectului si să ne eliberăm de sub 


tutela aceleia, antice, cu privire la aparență si la real. 


Cuvänt inainte 


Asa cum scria el in „A Pragmatist View of Con- 
temporary Analytic Philosophy“, „nu vom mai fi 
tentaţi să practicăm de-acum înainte nici episte- 
mologia, nici ontologia“. O astfel de teză radicală 
nu afectează doar niște specializări filosofice; ea 
induce, în plus, și o remaniere de profunzime a 
practicii filosofice. 

Se impune să măsurăm cu mare atenție am- 
ploarea mizelor acestei puneri la îndoială a filoso- 
fiei reprezentării, a „filosofiei ca oglindă a naturii“, 
pentru a relua titlul unei celebre lucrări a lui 
Richard Rorty!. Pentru el, atitudinea celor care 
rămân aserviti exigenţelor unei ontologii naturale, 
naive — cei care resimt un fel de devoțiune fata de 
realism — este analoagă cu atitudinea credinciosului. 
Aşa cum scrie Rorty în această privință: termenul 
care desemnează „realitatea așa cum este ea în ea 
însăși, distinctă de nevoile și de interesele umane“, 
nu este „nimic altceva decât unul dintre numele 
slugarnice care îi sunt date lui Dumnezeu“; este 


versiunea modernă, luminată, a „nevoii religioase 


' Philosophy and the Mirror of Nature, Princeton Uni- 
versity Press, 1979; trad. fr. L'homme spéculaire, Seuil, 
Paris, 1990. 


8 Lace bun adevarul? 


de a ne inclina in fata unei puteri non-umane“ („A 
Pragmatist View...“). Din acest punct de vedere, 
pragmatismul lui Richard Rorty constä, prin urmare, 
in a combate reziduurile de servilitate pe care 
Luminile le-ar fi lăsat să subziste. Se impune, 
susține el, să trecem de la critica superstitiei la o 
critică a presupozitiilor și a pretențiilor realiste 
proprii filosofiei reprezentationiste moderne. Și 
propune, în consecință, să renuntam la noţiuni 
precum cele de „metodă filosofică“ ori de „pro- 
bleme filosofice“, care nu reprezintă, în opinia sa, 
decât efectele unei „profesionalizări a filosofiei care, 
din epoca lui Kant până azi, nu a făcut decât să 
desfigureze această zonă a culturii“ („A Pragmatist 
View...). 

Întrebarea care se pune este, desigur, până unde 
este legitimă o astfel de șarjă; poate fi ea doar „ade- 


vărată ? li dau cuvântul lui Pascal Engel. 


Patrick Savidan 

Asa cum remarca Bernard Williams tn deschi- 
derea recentei sale cărți, AZevăr si veracitate, in socie- 
tatile noastre actuale coexista doua curente aparent 
antagonicel. Pe de o parte, n-a existat niciodată o 
mai mare suspiciune, atât în cercurile intelectuale 
cele mai avansate, cât și în media și în societate, 
cu privire la valoarea rationalitatii, a progresului 
ştiinţific, a adevărului si a obiectivitatii. Pe de alta 
parte, nici impresia că suntem trași pe sfoară de 
puterile (politice, stiintifice) presupuse a garanta 
aceste valori, dar nici nevoia de încredere n-au fost, 


nici ele, vreodată mai mari2. De ce, dacă nu mai 


! Este o constatare pe care o împărtășesc cu Bernard 
Williams, Truth and Truthfulness, Princeton University Press, 
2002, lucrare pe care Richard Rorty a recenzat-o in London 
Review of Books, octombrie 2002. O traducere a acestei 
cărți va apărea în curând sub titlul Vérité et véracité, Galli- 
mard, Paris, col. „NRE essais“, trad. fr. Jean Lelaidier. 

2 În engleză, contrastul este imediat sesizabil, dat fiind 

credem in adevăr, dăm dovadă totuși de atâta sete 
de adevăr? Să fie, cumva, vorba de unul dintre acele 
binecunoscute paradoxuri care ne fac ca, dat fiind 
că am pierdut religia, să căutăm întotdeauna sub- 
stitute ale ei sau ca, până şi atunci când nu mai 
acceptăm autoritatea, să nu vrem să renuntam in 
totalitate la ea? Pe vremea când îl audiam pe Michel 
Foucault, în anii '70, la Collége de France, intot- 
deauna mă surprindea să-l aud explicându-ne că 
noțiunea de adevăr nu este altceva decât un instru- 
ment al puterii si că, orice putere fiind rea, adevărul 
nu poate să fie decât expresia unei voințe maligne, 
pentru ca apoi să-l regăsesc în mijlocul a tot felul 
de manifestații de stradă, purtând banderole ce 
proclamau „Adevăr si dreptate“. De ce jurnaliștii 
care se pretind preocupaţi de regulile profesiunii 
lor și de datoria de a nu difuza informaţii false se 
dovedesc, deseori, atât de indulgenti fata de niște 
gânditori care susțin că adevărul și raționalitatea 
sunt niște cuvinte goale? Există însă aici, obligato- 
riu, incoerenta sau cinism? Poate că oamenii se feresc 
de adevărul înțeles ca ideal abstract, ca instanța în 
numele căreia foarte multe puteri pretind a-și exer- 


cita influența, dar aspiră la adevăr în viata de zi cu 

zi. Poate nu mai cred în adevăr ca valoare intrinsecă, 
ca scop ultim, însă continuă să creadă în el ca valoare 
instrumentală, aflată în slujba unui alt scop — 
fericirea sau libertatea. Nu ne plac predicatorii care 
vorbesc în numele Adevărului, dar ne interesează 
adevărurile banale, de felul celor despre care ne 
instiingeazä periodic extrasele noastre de cont 
bancar. Care este insa, atunci, conceptul de adevar 
la care se impune sa renuntam si care cel pe care 
se cuvine să-l păstrăm? Trebuie, oare, să le respin- 
gem pe amândouă? Sau, din contră, să le păstrăm 
pe amândouă? Este, oare, cu adevărat coerent să 
spunem că nu avem nevoie de Adevăr, dar că sun- 
tem gata să fim de acord că există teorii, enunturi 
sau credinţe adevărate? 

Există un mod de a pune aceste întrebări care 
nu este bun. Mă refer aici la cel care îi opune, pur 
şi simplu, pe de o parte, pe postmoderni, pe rela- 
tivişti şi pe cei care cred că adevărul este un cuvânt 
gol — i-am putea numi verifobi — și, de cealaltă parte, 
pe apărătorii idealurilor contestate de către primii. 
Rezultatul e previzibil: nu numai că fiecare tabără 
se va tine cu dinţii de poziţiile ei, dar, în plus, vor 


sfârși prin a se asemăna: cei care atacă adevărul si 

ratiunea pentru ca ar fi niste valori opresive (mas- 
culine, de pilda, in polemicile feministelor) sfärsesc 
prin a fi la fel de puritani ca si cei cărora li se opun. 
De fapt, nu rationalistii sunt cei care fac să dom- 
neasca teroarea $i cenzura. Ci tocmai cei care nutresc 
o suspiciune sistematică fata de niște cuvinte pre- 
cum „adevăr“, „rațiune“ sau „obiectivitate“ (,,As- 
cundeti între ghilimele aceste cuvinte pe care ochii 
mei nu pot să le vadă!“). Aceiași oponenți ai ratio- 
nalismului adoptă niște posturi de victime injust 
atacate de către un establishment dogmatic şi reac- 
tionar. Afacerea Sokal ne-a oferit exemple ale unor 
divizări de acest fel?, care riscă în orice clipă să cadă 
în retorică atât de o parte, cat si de cealaltă. Antira- 
tionalismul contemporan, cu a sa political correct- 
ness, a reușit atât de bine să dramatizeze aceste 
opoziții, încât oricine îndrăznește să mai aducă 


aminte de existența vreunei valori cognitive în fata 


3 Este și motivul pentru care, în ceea ce mă priveşte, 
am preferat să abordez această afacere cu ironie. Cf P. 
Engel, „Laffaire Sokal concerne-t-elle les philosophes 
frangais?“, in J.-F. Mattéi, Philosopher en francais, PUF, 
Paris, 2000. 

violarilor lor manifeste este imediat taxat că se mani- 
festa ca un cenzor puritan si moralizator.* 
Richard Rorty a jucat de multe ori, in ochii ad- 
versarilor ceva mai crispati ai postmodernismului, 
rolul personajului negativ, si aceasta cu atät mai 
mult cu cat a exprimat, cu claritatea si simplitatea 
ce-i caracterizeaz4 proza, nisteidei pe care niste autori 
(pentru a nu cita decät francezi) precum Foucault, 
Deleuze, Derrida sau Latour le exprimasera într-un 
stil mai inflorit sau abscons, aparandu-le in mod 
explicit operele si tematicile în fata ostilitatii filoso- 
filor analitici. A căpătat, la un moment dat, alura 
filosofului oficial al verifobiei (ilustrând în filosofie 
axioma lui Alfred Hitchcock referitoare la cinema: 
„Cu cât este mai bun personajul cel rău, cu atât mai 
bun este filmul“). Ar însemna, însă, a-i înțelege 


total greşit opera şi interesul pe care îl prezintă 


4 Solatium miseris socios habuisse malorum, Jacques 
Bouveresse, Alan Sokal, Jean Bricmont. Exemple de 
acuzații de acest tip adresate mai ales autorului de fata: 
C. Chauviré, „Faut-il moraliser les normes cognitives?“, 
si Sandra Laugier, „Pourquoi des théories morales?“, Cités, 
n° 5, 2001, si răspunsul meu, scris în colaborare cu Kevin 
Mulligan, „Normes éthiques et normes cognitives“, Cités, 
n° 15, 2003, pp. 171-186. 

analizele sale dacă nu am vedea în el decât un rela- 
tivist postmodern pur şi simplu. Poziţia sa în toate 
aceste discuţii este una cu totul aparte şi originală. 
În primul rând, chiar dacă nu se mai revendică de 
multă vreme ca filosofanalitic, a fost un filosof ana- 
litic la începutul carierei sale și discută intotdea- 
una de pe picior de egalitate cu filosofii aparținând 
acestei tradiţii, argument contra argument. Spre 
deosebire de Derrida, de exemplu, căruia cultura 
filosofiei analitice pare a-i fi cu totul străină, Rorty 
abordează tezele filosofilor analitici în perfectă cu- 


nostinrä de cauză.’ În al doilea rand, Rorty se doreşte 


5 Spunând aceasta, nu pot să nu las impresia că, după 
părerea mea, este BINE să fii filosof analitic si RĂU să nu 
fii, comitand astfel tipul de petitio principii pe care Rorty 
mi-a reproșat deseori că le fac (cf textul său de răspuns 
adresat lui Jacques Bouveresse în J.P. Cometti (coord.), 
Lire Rorty, LEclat, Combas, 1992, pp. 154-155, în care 
face referință la articolul meu, „The Analitic Continental 
Divide“, Stanford French Review, n° 17, 1993, trad. fr. 
„Petits dejeuners continentaux et goüters analytiques“, in 
TLE, 20, 2002). Vreau sä linistesc pe toatä lumea: con- 
sider că faptul de a fi filosof analitic nu imunizeazä pe 
nimeni împotriva filosofiei de proastă calitate. Dar nu asta 
mă interesează aici. Ceea ce mă interesează este faptul că 
Rorty este o persoană capabilă să înţeleagă mai multe 

a fi un descendent al pragmatismului american, iar 
analizele sale — indeosebi cu privire la notiunea de 
adevar — se inscriu in linia analizelor lui James si 
Dewey, in particular. $i foarte multe dintre argu- 
mentele sale își află sursa in Quine, Davidson sau 
Sellars (chiar daca ii interpreteaza in felul sau pro- 
priu pe acești autori®). Spre deosebire de relativistii 
postmodernişti, el a oferit argumente menite a 
demonstra faptul că adevărul nu are importanţa 
care i se acordă de obicei. Aceste argumente sunt 
întru totul demne de interes. Aș vrea însă să încerc 


să spun de ce ele nu mă conving. 


Richard Rorty înţelege să se înscrie în tradiția 


pragmatistă americană. Dar pragmatismul său este 


vocabulare filosofice diferite și să le găsească un teren de 
discuţie comun. Din acest punct de vedere, este o per- 
soană cu totul excepțională, asa cum remarcă și J. Bouve- 
resse (op. cit., p. 25). 

6 Lui Rorty i se poate reproşa mai ales că îi citește sis- 
tematic pe acești autori în sensul pe care dorește să-l favo- 
rizeze. Asupra modului în care Rorty îl citeşte pe Davidson, 
de exemplu, mi-am exprimat rezervele în Davidson et la 


philosophie du langage, PUF, Paris, 1994, pp. 262-264. 

unul total diferit fata de cel al intemeietorului aces- 

tui curent, C.S. Peirce’. Sper să nu trădez prea mult 

tezele pragmatismului rortyan cu privire la adevar 
schematizändu-le după cum urmeaza®: 

(1) Notiunea de adevär nu are nici o utilitate 
explicativă, nu acoperă nici o esenţă, nici o 
substanță și nu desemnează nici o proprie- 
tate substanţială ori metafizică profundă si 
nici un obiect (Adevăratul). 

(2) În special noţiunea realistă tradițională de 
adevăr, înţeles ca o corespondenţă a enun- 
turilor, judecăților si propozitiilor noastre cu 
realitatea sau cu „faptele“, si in genere orice 
teorie asupra gandirii privita ca reprezentare 


a realitatii sunt goale de sens. 

7 Pentru o analiză a diferenţelor, cf C. Tiercelin, „Un 
pragmatisme consequent?“, in Critique, n° 567-568, 1994, 
Jacques Bouveresse, parcours dun combattant, pp. 642-660. 

8 În legäturä cu aceste teze, vezi mai ales „Pragmatism, 
Davidson and Truth“, in Le Pore, ed., Truth and Inter- 
pretation, Blackwell, Oxford, 1985, trad. fr. in Science et 
solidarité, L’Eclat, Combas, 1990 [,,Pragmatismul, David- 
son și adevărul“, in Richard Rorty, Eseuri filosofice 1: Obiec- 
tivitate, relativism si adevar, trad. rom. Mihaela Cabulea, 
Univers, Bucuresti, 2000]. 

(3) În consecință, controversele realism vs anti- 
realism, care frământă încă o bună parte a 
filosofiei analitice contemporane, sunt vide. 

(4) Problema nu este aceea de a face ca enun- 
turile noastre să fie adevărate, ci de a le jus- 
tifica, si nu trebuie să facem nici o distincţie 
între adevăr si justificare. Justificarea nu este, 
ca atare, altceva decât acordul dintre mem- 
brii unui grup sau ai unei comunități și nu 
există un acord ultim, final sau o conver- 
genta ideală a enunturilor. 

(5) Conceptul de adevăr fiind gol, adevărul nu 
poate să constituie o normă a cercetării stiin- 
tifice ori filosofice sau un tel ultim al investi- 
gatiilor noastre. Cu atât mai putin va putea fi 
el, așadar, privit ca reprezentând o valoare. 

(6) Respingând aceste noţiuni mitice de ade- 
văr, nu înseamnă că n-ar fi nimic de spus 
despre lume: între lume şi noi există relaţii 
cauzale naturale pe care putem să le stu- 
diem. Dar la fel de van ar fi şi să sperăm 
în obţinerea unei teorii naturaliste reduc- 
tioniste cu privire la reprezentare si la 


intentionalitate. 

(7) Faptul că obiectivitatea şi adevărul nu con- 
tează nu înseamnă că nu există anumite valori 
care se cer apărate; valorile cu pricina sunt 
cele promovate în mod curent de către tra- 
ditia pragmatista: solidaritate, toleranță, liber- 
tate, simţ al comunităţii. Aceste valori permit 
o mult mai bună promovare a democraţiei 
decât reconstructiile kantiene sau utilitariste 
ale justiţiei care au dominat filosofia morală 
şi politică din ultimele trei decenii. Rorty este 
mult prea conștient de dificultățile pragma- 
tismului lui James în această privință pen- 
tru a pretinde să asimileze adevărul utilității: 
ceea ce este util poate să fie fals, iar ceea ce 
este fals poate să fie util?. Ceea ce nu-l face 
însă să susțină cu mai puţină tărie ideea că 
valorile cu utilitate socială trebuie să pri- 
meze în fata valorilor de adevăr. 

Foarte multe dintre argumentele lui Richard 

Rorty în favoarea acestor teze se bazează pe ceea 


ce a primit denumirea de teorie deflationista sau 


? Analizele lui Russell cu privire la teoria pragmatistä a 
adevărului, din Eseuri filosofice (1910), trad. fr. PUF, Paris, 
1997, rămân de neînlocuit. 

minimalistä cu privire la adevar. Exista multe ver- 
siuni ale acestei conceptii, dar ele nu vor putea fi 
discutate, toate, aici!®. Versiunea lui Rorty consta 
in sustinerea ideii ca in adevär nu exista nimic mai 
mult (nimic mai substantial, mai explicativ ori mai 
„metafizic“) decät urmatoarele utilizari ale cuvantului 
„adevärat“: (a) o utilizare aprobativd sau performa- 
tivd: „adevărat servește la a exprima aprobarea unui 
enunţ; (b) o utilizare care exprimă circumspectia: 
atunci când spunem „convingerea ta că P este justi- 
ficată, dar nu este si adevărată“; si (c) o utilizare 
decitationala, întemeiată pe echivalenta care per- 
mite trecerea de la afırmarea lui „P“ la afirmatia 
„P“ este adevarat, si invers. In viziunea lui Rorty, 
nu existä alte utilizäri posibile si nici vreun alt sens 
ascuns al termenului de „adevărat“. Atunci când 
spunem că P este adevărat, noi nu facem altceva, 
susține el, decât să aprobăm P sau „să-l batem reto- 
ric pe spate“, să-l „complimentäm“. Atunci când 
spunem că P este, poate, justificat, dar nu si adevă- 


rat, circumspectia noastră nu exprimă altceva decät 


10 Le-am prezentat în lucrările mele La vérité, Hatier, 
Paris, 1998, și Truth, Acumen, Chesham, 2002. 

faptul că P nu poate să fie utilizat ca regula a acti- 
unii si ca am putea sa intälnim un auditoriu care 
respinge P. Utilizarea circumspecta nu vrea, așadar, 
să însemne câtuși de putin că realitatea ar putea 
sa dezminta justificarea credintei noastre. Asa dupa 
cum afırmä, de fapt, teza (4), pentru Rorty nu 
există nici o diferență între adevăr si justificare, si 
nici o diferență între justificarea obiectivă și justifi- 
carea pentru o anumită comunitate (este ceea ce, 
pe urmele lui Williams, am putea numi teza indis- 
tinctibilitatii adevărului de justificare!!). Adevărul 
nu este nici acceptabilitatea rațională obținută la 
capătul cercetării, asa cum, în proporţii diferite, 
susțineau C.S. Peirce, H. Putnam si C. Wright, nici 
convergenta ideala in interiorul unei comunitati 
comunicationale, ca la Habermas. In sfärsit, utili- 
zarea decitationala semnaleazä faptul ca „adevärat“ 
nu constituie altceva decät un dispozitiv pentru a 
putea vorbi despre enungurile noastre si a le apro- 
ba, nu un termen desemnänd o lume obiectivä care 
ar transcende aprobärile pe care le primim în sânul 


auditoriilor si al comunităților noastre. Din moment 


11 Williams, op. cit., pp. 128-129, trad. fr.: pp. 157-158. 

ce conceptul de adevăr este atât de „subţire“, atät 
de putin substantial, rezultă că rolul epistemic pe 
care ne-am obișnuit să-l atribuim adevărului — acela 
de a reprezenta o normă sau un tel al investigaţiilor 
noastre, în special al cercetării științifice — pur și sim- 
plu nu poate fi îndeplinit: adevărul nu constituie 
nici o normă, nici un scop ultim!?. El nu poate să 
constituie o normă în sensul a ceva ce reglemen- 
tează cercetarea pentru simplul motiv că nu poate 
fi cunoscut şi nu poate să constituie un scop ultim 
în sensul că nu constituie o valoare intrinsecă, chiar 
dacă poate să aibă o valoare instrumentală. Nu ne 
este, prin urmare, de nici un folos să-l invocăm, indi- 
ferent dacă e vorba de știință, de filosofie, de etică 
ori de politică. 

Aceste teze au o anumită rezonanţă sceptică și 
nihilista. Au fost calificate, deseori, drept relativiste. 
Dar Rorty contestă faptul că ar fi un relativist în 
ceea ce priveşte adevărul, deoarece relativistul este 
cel care spune: „Nu există decât un adevăr valabil 


pentru mine“, într-un sens descriptiv al cuvântului 


12 Rorty a susținut cu tărie această idee împotriva lui 
Crispin Wright („Is Truth a Norm of Inquiry? Davidson 
vs Wright“, Philosophical Quaterly, 45, 1995, pp. 281-283. 

„adevărat“. Or, Rorty susţine că acest cuvânt nu 
are un sens descriptiv, ci doar un sens expresiv: 
exprimă o stare a locutorului si a aprobării pe care 
el o primeşte din partea auditoriului sau!?. După 
cum nu cred nici că Rorty ar fi eliminativist în 
privinţa adevărului, asa cum sunt unii deflationisti, 
apărători ai unei teorii a adevarului-,,redundanta*: 


dar fiind că, în „Este adevărat că P“, nu există 


13 Această teză rortyană poate fi pusă în comparație 
cu discuţiile în jurul distinctiei dintre expresivism în etică 
și emotivism. Cf Alan Gibbard, Wise Choices, Apt Feelings 
(Harvard University Press, Harvard, 1991), trad. fr. S. 
Laugier, Sagesse des chois, justesse des sentiments (PUF, Paris, 
1996), şi S. Blackburn, Ruling Passions, Oxford University 
Press, Oxford, 1998. Daca Rorty înţelege să apere o con- 
ceptie expresivistä cu privire la adevăr, spunând că „ade- 
vărat“ nu denotă o proprietate reală, ci reprezintă o simplă 
ejaculare, se va izbi de dificultățile evidenţiate, în sens 
clasic, de către Geach („Assertion“, Philosophical Review, 
1962) în legătură cu această poziție expresivista: dacă 
premisele unui argument nu sunt nici adevărate, nici false, 
cum poate respectivul argument să fie valid în înţelesul 
clasic al termenului, conform căruia adevărul premiselor 
se presupune a fi menţinut în concluzie? (Ar mai fi o 
întrebare, mult mai tehnică, pe care mi-ar fi plăcut să i-o 
adresez lui Rorty: în ce măsură consideră el că pragma- 
tismul și asimilarea adevărului cu asertabilitatea garantată 
trebuie să ne conducă spre o schimbare de logică?) 

nimic in plus fata de „P“, nu este cazul sa pastram 
predicatul „adevärat“, caredevine superfluu!$. Rorty 
nu propune să abandonăm, pur și simplu, acest 
cuvânt, eliminându-l din vocabularul nostru. Ci 
caută, în schimb, să risipească iluziile şi miturile 
care îi sunt îndeobște asociate. Tocmai de aceea pre- 


feră, in general, să-și spună „ironist“ sau „quietist“. 


Reacţia mea la tezele lui Rorty este destul de 
asemănătoare cu cea a unora dintre criticii săi care 
manifestă simpatie fata de temele pe care le dez- 
voltă, considerând însă că împinge lucrurile puţin 
cam prea departe. Voi începe prin a enumera punc- 
tele în care sunt de acord cu Rorty. 

Sunt de acord cu Rorty în privinţa faptului că 
termenul „adevărat“ are un sens minimal, dat, în 
mare, de schema decitationala ilustrată de celebra 
echivalență a lui Tarski — „Zăpada e alba“ dacă si 


numai dacă zăpada e albă. Întrebarea e însă dacă 


14 Este o perspectivă atribuită adesea lui Ramsey. Cf 
E. Ramsey, „Facts and Propositions“, in Philosophical Papers, 
Cambridge University Press, Cambridge, 1990, trad. fr. 
in Logique, philosophie et probabilité, Vrin, Paris, 2003. 

sensul său se reduce doar la această utilizare decita- 
tionala. Sunt, de asemenea, de acord în privinţa 
faptului că teoria clasică a adevărului-corespon- 
denta sau a adevărului-adecvare se izbeste de niște 
dificultăţi considerabile și că nici una dintre teo- 
riile contemporane care se străduiesc s-o readucă 
la viață — cum ar fi, de pildă, cele ale metafizicie- 
nilor australieni — nu este satisfăcătoare!5. Am, de 
asemenea, multă simpatie fata de unele dintre 
temele pragmatiste avansate de către Rorty şi de 
către tradiția de la care el se reclamă si am apărat 
eu însumi anumite concepții pragmatiste, mai cu 
seamă pe cele ale unor autori precum Peirce ori 


Ramsey16. Consider, de asemenea, că strădaniile 


15 Mai cu seamă din pricina așa-numitului argument 
al „prastiei“ (slingshot; cf. P. Engel, La norme du vrai, Galli- 
mard, Paris, 1989, 3° edition, 2003, p. 18). În cartea sa Facing 
Facts (Oxford University Press, Oxford, 2002), Stephen 
Neale sustine ca acest argument nu izbuteste totusi sa res- 
pingă teoriile faptelor, consträngandu-le doar într-un mod 
semnificativ. Cf si J. Dodd, An Identity Theory of Truth 
(McMillan-St Martin’s Press, London, New York, 2001). 

16 Cf J. Dokic, P. Engel, Ramsey, vérité et succes, PUF, 
Paris, 2001, trad. engl. revizuita Ramsey, Truth and Success, 
Routledge, London, 2002. 

sale de demitologizare a notiunii de adevar sunt 
sănătoase si utile. Când ştii că un cuvânt precum 
cel de „adevăr“ constituie termenul favorit al sectelor 
religioase și al tuturor integrismelor, nu poţi decât 
să fii întru totul de acord cu Rorty atunci când spune 
că el se cuvine privit cu suspiciune. 

Mult mai puţine sunt, totuşi, lucrurile asupra 
cărora sunt de acord cu Rorty. Nu cred că — dat fiind 
că teoria adevărului-corespondenţă întâmpină niște 
dificultăți poate insurmontabile — ar trebui să re- 
nuntam la orice fel de concepţie realistă cu privire 
la adevăr, nici că, spre deosebire de ceea ce susține 
tema (2), am putea să ne debarasăm total, în filoso- 
fie, de opozitiile dintre realism și antirealism, într-un 
domeniu sau altul. Consider, de asemenea, că ade- 
vărul constituie o normă a cercetärii!”. Nu este aici 
locul pentru o apărare a acestor teze. În fapt, chiar 
dacă este orice, numai un filosof care refuză discuția 
nu, Richard Rorty a apărat deseori o viziune extrem 
de terapeutică despre filosofie, destul de apropiată 


de cea care îi este deseori atribuită lui Wittgenstein. 


17 Cf P. Engel, „Is Truth a Norm?“, in P. Pagin, P. Ko- 
tarko, G. Segal, eds., Interpreting Davidson, Stanford, CSLI, 
200, pp. 37-51; P Engel, Truth, op. cit., cap. V. 

Pärerea lui este ca filosofia interesantä rareori ana- 
lizeazä argumentele „pro“ si „contra“ ale unei teze, 
ci încearcă mai degrabă să înlocuiască un vocabular 
cu un altul, astfel încât filosofii si toți cei care vor- 
besc aceeași limbă să înceteze, treptat, să se mai 
exprime într-un anumit fel. Trebuie, prin urmare, 
să încetăm a mai vorbi despre adevăr ca o repre- 
zentare a realului, ca despre un ultim scop etc., si 
să încercăm să re-descriem ceea ce descriem în genere 
cu mijloacele acestui vocabular prin intermediul altui 
vocabular, debarasat de toate aceste mitologii. Princi- 
pala mea întrebare va fi, prin urmare, aceasta: putem 
să facem acest lucru în legătură cu adevărul? Altfel 
spus, poate fi practica noastră curentă în ceea ce pri- 
veşte vocabularul adevărului cu adevărat re-descrisă 
astfel încât această noțiune să fie debarasată de 


implicaţiile ei „obiectiviste“? 


Întrebarea 1. Să începem cu utilizările terme- 
nului „adevărat“. Conform tezei deflationiste, „ade- 
värat“ nu reprezintă decât un dispozitiv asertiv care 
permite citarea sau decitarea unui enunţ si care, 


conform concepţiei performative, îi permite, tot- 

odata, acestuia sä-si marcheze propria aprobare. 


Exista, insä, mai mult decät atät in utilizarea pe 


care noi o dam termenului „adevărat“. Există anu- 


mite relații conceptuale cu totul specifice între 


asertiune, credință si adevăr care caracterizează ceea 


ce voi numi triunghiul credinta-asertiune-adevar: 


(a) A afirma un lucru sau a emite o asertiune 


prin intermediul unui enunţ înseamnă a-ţi 
exprima credința ca respectivul enunț este 
adevărat (această legătură e vizibilă în carac- 
terul paradoxal al unor enunturi de tipul 
„Cred [sunt convins] că P, dar P e fals“, care 
conduc spre ceea ce poartă denumirea de 


paradoxul lui Moore). 


(b) Adevărul constituie scopul sau norma aserti- 


(c) 


unii, in sensul fn care o asertiune este corectä 
daca si numai daca este adevarata (putem, 
evident, să mintim, sa fim ironici etc., dar 
aceste utilizäri ale asertiunii sunt derivate in 
raport cu acest prim scop, fiind facute posi- 
bile tocmai de cätre el). 

Adevarul constituie, de asemenea, scopul sau 
norma credinței: o credință este corectă numai 
dacă este adevărată. Tocmai în acest sens se 


spune, deseori, despre credinţe că ,,tintesc 

spre adevăr“. Aceeași idee mai poate fi expri- 
mată și susținând că a spune despre o cre- 
dinta că este falsă reprezintă o obiectie fatală 
la adresa acesteia si că un subiect rational, 
dacă descoperă că una dintre convingerile 
sale e falsă, trebuie s-o schimbe (un subiect 
care ar admite să creadă o propoziţie din alte 
motive decât acela că este adevărată se com- 
portă, într-o anumită măsură, irațional, sau 
nu are, fata de acea propoziţie, o adevărată 
atitudine de credință) !8. 

Deflationistul îmi va răspunde, fără îndoială, că 
(a)-(c) nu reprezintă decât niște platitudini inofen- 
sive care nu dovedesc absolut deloc că ar exista ceva 
„normativ“, într-un sens filosofic important, în noti- 
unea de adevăr. El va spune: „A afirma că P în- 
seamnă a afirma că P este adevărat, și că eu cred 
că P; iar a crede că P înseamnă a crede că P este 
adevărat. Mai înseamnă, de asemenea, și a crede că 
am toate motivele să cred că P. Este absolut evident! 


Dar de ce trebuie să ne complicäm?“ În ceea ce mă 


18 Am analizat în ce sens se poate spune despre cre- 
dinta că tinde spre adevăr în „Truth and the Aim of Belief“, 
in Donald Gillies, ed., Laws and Models in Science, King’s 
College Publications, London, 2004, pp. 79-99. 


Pascal Engel 31 


priveste, continuu sa cred, dimpotriva, ca aceste 
relatii conceptuale nu sunt decät aparent triviale. 
Un subiect care nu înţelege că o asertiune sau o 
credință corectă este o asertiune sau o credință 
adevărată, si că el trebuie să întrunească această 
condiție dacă vrea să aibă nişte convingeri raționale 
si să efectueze în mod corect niște asertiuni, ratează 
ceva esențial din noțiunea de adevăr. La fel, a de- 
scrie utilizarea lingvistică a termenului „adevărat“ 
de către o comunitate spunând doar că acest cuvânt 
serveşte la a cita și la a decita niște enunturi dragi 
respectivei comunități înseamnă, din nou, a rata 
ceva esențial, și anume faptul că acest cuvânt exprimă 
o normă a asertiunii si a credintei!?. Ceea ce nu 
înseamnă, așa cum se afirmă uneori, că noțiunea 
de adevăr ar fi normativa în ea însăși. Căci faptul 
că un enunţ sau o credință sunt adevărate repre- 
zintă un simplu fapt, o relație semantică pe care 
enunţul sau credinţa respectivă o au cu lumea, nu 
o normă. Normativă este doar legătura — descrisă, 
în mare, de condiţiile (a)-(c) — pe care adevărul o 


întreţine cu credința si cu asertiunea. 


19 Această idee a fost cât se poate de clar avansată de 
către Michael Dummett in „Truth“, 1959, trad. fr. in Phi- 
losophie de la logique, Minuit, Paris, 1993. 

Anumiți filosofi merg, încă si mai departe în 
identificarea acestui element normativ propriu tri- 
unghiului credință-adevăr-aserțiune, susținând, de 
exemplu, că norma credinţei si a asertiunii nu o 
constituie pur și simplu credința corectă, ci cunoas- 
terea. Se poate, într-adevăr, susține că cineva care 
spune că P nu se mulțumește să se reprezinte pe 
sine însuși ca fiind cineva care crede că P, ci si ca 
fiind cineva care stie că P, în așa fel încât auditoriul 
poate să îl întrebe: „Dar de unde ştii acest lucru?“ 
Or, noţiunea de cunoaștere, la fel ca și cea de cre- 
dinta corectă, reprezintă o noţiune normativă, care 
este asociată în mod curent cu noţiunea de jus- 
tificare20. 

Prima întrebare pe care i-o voi adresa lui Richard 
Rorty este, așadar, următoarea: consideră el, oare, că 
practica curentă a asertării poate fi descrisă și că se 
poate da seama de legătura ei cu conceptul uzual de 
credință fără a se recurge la conceptul de adevăr, 


Chiar la un concept de adevăr care să implice existența 

20 Aceasta este, mai ales, teza lui T. Williamson, Know- 
ledge and its Limits, Oxford University Press, Oxford, 2000 
(chiar dacă el respinge asimilarea clasică a cunoașterii cu 
credința adevărată justificată). 


Pascal Engel 


unei norme a asertiunilor si a credintelor noastre? 
Altfel spus, înțelege el, oare, să nege faptul că noti- 
unea de adevăr joacă un rol central în cadrul sis- 
temului general care ne permite să ne exprimăm 
convingerile în comunicarea lingvistică și să ne 
concepem credinţele ca fiind rationale? Iar dacă se 
întâmplă să considere că o teorie deflationista a 
adevărului poate de seama de rolul normativ al 


cuvântului „adevărat“, în ce fel face ea acest lucru? 


Întrebarea 2. As mai vrea, de asemenea, să sus- 
tin că norma implicită triunghiului asertiune-cre- 
dinta-adevar constituie, în același timp, și o norma 
de obiectivitate a enunturilor si a convingerilor noas- 
tre. Fără îndoială, tocmai pentru că admite că utili- 
zarea aprobativă şi utilizarea decitationala a lui 
„adevărat“ nu sunt suficiente pentru a da seama 
de ce anume înseamnă „adevărat“ în vocabularul 
nostru curent, Rorty acceptă ideea existenţei unei 
utilizări „circumspecte“ a acestui cuvânt. Dar, pen- 
tru el, această utilizare nu înseamnă nimic mai mult 
decât faptul că asertiunile noastre pot fi respinse de 


către cei care ne ascultă. Or, pentru Rorty, justificarea 

este intotdeauna „relativa la un anumit auditoriu“. 
Insä aici se poate obiecta: cand cineva afirma, refe- 
ritor la un enunt oarecare, ,,Este justificat, dar nu 
este adevărat“, vrea el oare, într-adevăr, să spună: 
„Este justificat pentru un anumit auditoriu, dar nu 
şi pentru un altul?“ În acest punct, mi se pare că, 
dimpotrivă, noi opunem motivele pe care le avem 
de a crede sau de a justifica un enunț după felul în 
care lucrurile sunt „în realitate“. Dar dacă nu cre- 
dem în existența unei realități „exterioare“ absolute 
şi care ar transcende toate asertiunile noastre — si 
nici nu este nevoie să credem în așa ceva pentru a 
utiliza termenul de „adevărat“ în acest sens —, am 
impresia că stabilim, într-adevăr, un contrast între 
motivele noastre de a crede și fapte sau realitate. 
Rorty, presupun, va spune, aici, că nu are această 
intuiție si că poate să exprime acest contrast pur 
şi simplu ca pe contrastul dintre justificarea pro- 
dusă în fata unui anumit auditoriu și justificarea 
produsă în fata unui auditoriu diferit. Nu reușesc 
însă să înţeleg cum poate fi aceasta o descriere 
acceptabilă a sensului pe care noi îl dăm terme- 
nului „adevărat“, și nu o re-descriere care ne con- 


duce pur si simplu la revizuirea semnificației acestui 

cuvant2!. In acest al doilea caz, fie; dar ce anume 
justifică această revizuire? 

Presimt că, aici, Rorty îmi va răspunde că ratio- 
namentul anterior ajunge să facă o petitio principii 
împotriva asimilarii „pragmatiste“ a justificării cu 
adevărul: odată ce am spus că o comunitate se pune 
de acord în privinţa unui enunţ sau îl consideră 
justificat în sensul că își dă asentimentul fata de 
respectivul enunţ, nu mai este cazul să ne punem si 
întrebarea dacă acest enunţ este adevărat, deoarece 
„asertabilitate garantată“ și „adevăr“ înseamnă ace- 
lași lucru. Tocmai acest argument al indistinctibi- 
lităţii il face pe Rorty să respingă teza (peirceană) 
conform căreia „adevărul constituie scopul investiga- 
tiei“: atunci când suntem de acord (noi, comunita- 
tea noastră) cu privire la faptul că zăpada e albă, 
putem foarte bine să ne spunem: „Este adevărat“ 
dar această constatare nu adaugă, susține Rorty, 
strict nimic conţinutului faptului cu privire la care 
suntem de acord; acordul nostru e suficient și este 


perfect inutil să adăugăm că, admițând că zăpada 


2! Vezi dialogul dintre McDowell si Rorty din R. Bran- 
dom, ed., Rorzy and bis Critics, Blackwell, Oxford, 2000, 
pp. 108-128. 

e alba, noi am viza un scop exterior acestui enunt: 
ceea ce numim „adevär“. 

Cred ca putem contracara argumentul indistinc- 
tibilitärii susţinând, în primul rând, că este fals să 
afirmăm că „adevărat“ şi „justificat“ (sau „asertabil 
în mod garantat“) înseamnă același lucru. Daca lu- 
crurile ar sta așa, negarea unui enunț ar fi totuna 
cu afirmaţia că el nu este asertabil în mod garantat. 
Dar nu este deloc același lucru să spui că monstrul 
din Loch Ness nu există si să spui că nu este aser- 
tabil în mod garantat că monstrul din Loch Ness 
nu există??. În al doilea rând, sunt de acord că între 
justificare și adevăr există o legătură strânsă, dar 
această legătură nu este una de identitate. Când 
avem motive, garanții sau asigurări să credem că P, 
acestea sunt niște justificări de a crede că P este ade- 
vărat. Dar acest lucru nu ne face să spunem că „Am 
o justificare să cred că P“ și „P este adevărat“ în- 
seamnă același lucru. Din contră, el demonstrează 
că, atunci când avem motive să asertăm sau să cre- 


dem o propoziţie, noi avem și motive s-o credem 


22 Motivul face parte din aceeași categorie cu cel oferit 
de Wright, vezi Truth and Objectivity, Oxford University 
Press, Oxford, 1992, cap. I. 

adevărată. Nu se poate, prin urmare, susține că 
„adevărat“ și „justificat“ înseamnă același lucru, 
deoarece „justificat“ presupune însăși noțiunea de 
adevăr. Cu alte cuvinte, mi se pare că, în ciuda a 
ceea ce susține Rorty, utilizarea decitationala, utili- 
zarea aprobativă și utilizarea circumspectă nu sunt 
echivalente. În sfârșit, în al treilea rând, să presu- 
punem că am fi victimele unei spălări colective a 
creierelor. Am vrea noi oare să spunem că, într-un 
astfel de caz, credințele noastre sunt justificate în 
raport cu un anumit auditoriu, dar nu și în raport 
cu un altul? Nu. Părerea mea este că am spune despre 


credinţele noastre că sunt justificate, dar false.?? 

23 În recenzia sa la cartea lui Williams din London 
Review of Books, op. cit., Rorty răspunde că acest argument 
comite o petitio principii împotriva sa, prin faptul că pre- 
supune că există o modalitate de a compara reprezentările 
noastre cu o realitate exterioară. După părerea mea însă, 
ideea avansată aici nu susține altceva decât că cei doi 
termeni nu pot avea același sens. În extrem de interesanta 
lectură pe care el o face romanului 1984, din Contingence, 
ironie et solidarité, trad. fr. A. Colin, 1994 [„Ultimul inte- 
lectual din Europa: Orwell despre cruzime“, in Contin- 
genta, ironie si solidaritate, trad. rom. All, 1998], Rorty 
sustine ca faimoasa fraza a lui O’Brien: „Libertatea in- 
seamnă libertatea de a spune că doi plus doi fac patru“ 

Întrebarea 3. Din motivele pe care tocmai 
le-am semnalat, sunt gata să susțin că rolul pe care 
conceptul de adevăr il joacă în interiorul triun- 
ghiului credinta-adevar-asertiune, ca si faptul că 
acest concept exprimă de obicei posibilitatea unui 
contrast între justificările noastre si (ceea ce nu vad 
nici un inconvenient în a numi) „realitatea obiec- 
tivă“, fac din acest concept de adevăr un concept 
normativ. Sunt gata să vorbesc despre o „normă de 
adevăr“ în acest sens. Sunt conştient de faptul că 
acest vocabular se află expus riscului pe care Rorty 
n-a încetat să-l denunțe: acela de a crea impresia 
că există un fel de obligaţie sau de indatorire de a 
căuta adevărul, că adevărul constituie o valoare 
intrinsecă sau un scop al cercetării. A spune, însă, 
că există o normă de adevăr pentru discursul coti- 
dian nu înseamnă că noi trebuie să spunem întot- 


deauna adevărul sau că adevărul reprezintă scopul 


nu demonstrează că Orwell apără un ideal obiectivist. Este 
vorba doar de o tabără care practică spălarea creierelor si 
de o altă tabără care este victima celei dintâi, neexistând 
însă nimic care să le departajeze obiectiv. Este o lectură 
fascinantă, dar care, din nou, cred că împinge lucrurile 
puțin cam departe. 

ultim al investigatiilor noastre. Nu exista, altfel spus, 
nici o obligatie de a spune sau crede ceea ce este 
adevarat. Sunt absolut gata sa admit, impreuna cu 
Rorty, că un concept precum conceptul obisnuit de 
adevăr nu are nimic „normativ“ în sensul proto- 
etic al termenului „normativ“, împotriva căruia se 
revoltă el. Ceea ce vreau eu să spun, pur și simplu, 
este că adevărul reprezintă o normă a asertiunii (si 
a credinței) în sensul în care, pentru indiferent ce 
credință, a spune că respectiva credință e falsă 
reprezintă o obiectie la adresa acelei credințe și că 
este normal — în sensul că aceasta e regula — ca noi 
să căutăm s-o revizuim. Este vorba, dacă vreți, 
de o normă conceptuală, nu de o normă etică 
sau epistemică. Ceea ce nu vrea să însemne că 
adevărul ar reprezenta o necesitate: self-deception 
si wishful thinking sunt perfect posibile, dar trebuie 
să recunoaştem că ele reprezintă niște comporta- 
mente anormale. Nu reușesc să dau seama de aceste 
trăsături în cadrul rortyan de discuţie, altfel spus 
într-un cadru în care asertiunea că P este aprobarea 
că P şi în care a crede că P ar putea să nu urmă- 
rească adevărul, ci utilitatea, caracterul practic, inte- 


resant, conversational pertinent etc. Întrebarea mea 

este, prin urmare, aceasta: daca vom curata cuvantul 
„normä“ de sensul sau „moral“ si nu-i vom pästra 
decät sensul de „regulă constitutiva pentru o prac- 
tică“, va fi oare Rorty gata să admită ideea că adevă- 
rul poate să constituie norma practicilor noastre 
discursive, atât în viata de zi cu zi, cât și în ştiinţe? 

De fapt, de multe ori când îl citesc pe Rorty, 
am impresia că dezvoltă un argument de tipul 
următor în modus tollens (corespunzător punctului 
5 din lista expusă mai sus): 

(A) Dacă există un adevăr înțeles ca normă sau 
ca scop al investigaţiei, atunci trebuie să existe 
şi o proprietate reală de felul „adevărului aser- 
tiunilor noastre“. 

(B) Nu există proprietăți reale de acest fel. 

(C) Prin urmare, nu există un adevăr înțeles ca 
normă sau ca scop al investigației. 

După părerea mea însă, premisa (A) este falsă, 
şi nu pentru că, așa cum atât de des sugerează Rorty, 
noi credem că adevărul înseamnă corespondență sau 
reprezentare în înţeles realist, ci deoarece faptul că 
nu există o proprietate reală de felul corespondenţei 
enunturilor noastre cu realitatea nu presupune ca, 


din punctul de vedere al investigației, noi să nu 

încercăm să atingem un asemenea obiectiv. Notiu- 
nea de normă nu presupune existenţa proprietății 
respective sau realitatea ei. Desigur, descoperirea 
faptului că acest obiectiv este irealizabil sau gol riscă 
să ne facă să ne pierdem orice dorință de a-l mai 
căuta. Dar, în sensul relativ inocent în care se spune 
despre credinţele noastre că tintesc spre adevăr pen- 
tru că face parte din însuși conceptul de credință 
ca, dacă descoperim că una dintre credinţele noas- 
tre e falsă, noi să căutăm să o rectificăm, nu mi se 
pare că ar fi problematic să afirmăm că adevărul 


constituie o normă a credinţei (si a cunoagterii)?*. 


Intrebarea 4. Motivul pentru care am pus această 
ultimă întrebare este că am de multe ori impresia 
că lucrul împotriva căruia se revoltă, de fapt, Rorty 


este un fel de argument transcendental, care, pornind 


24 Cf discuţia, din Rorty and his Critics, ed. cit., dintre 
Bilgrami și Rorty. Bilgrami opune punctul de vedere la 
persoana întâi al cercetătorului punctului de vedere la 
persoana a treia asupra adevărului ca proprietate reală, 
susținând că argumentele lui Rorty (sau, în această pri- 
vinta, ale lui Davidson) nu ameninţă cu nimic descrierea 
primului punct de vedere ca unul care tinteste spre adevăr. 

de la faptul că adevărul are acest rol normativ sau 
conceptual în cadrul sistemului nostru curent de 
concepte, ar infera că adevărul este o normă în 
sensul mai „profund“ de scop al cercetării, de normă 
morală sau de Valoare Supremă. Sunt însă întru 
totul de acord cu Rorty că un astfel de argument 
nu există. Din faptul că adevărul normează sau 
reglează asertiunea nu rezultă cätusi de putin că 
există niște valori precum încrederea, veracitatea, 
sinceritatea sau simțul exactitatii, presupuse a-i 
caracteriza pe cei care respectă adevărul. Pe scurt, 
nu există o legătură necesară între conceptul de 
adevăr și noțiunea de veracitate sau de sinceritate. 
Una este să spui ce este adevărul, să precizezi modul 
în care funcționează el în cadrul sistemului nostru 
de credinţă si asertiune, si alta să spui ce atitudine 
se cuvine să adoptăm fata de el sau să spui ce va- 
loare, bună sau rea, trebuie el să aibă. Așa cum foarte 
bine spune Williams, „rolul intern al adevărului în 
cadrul sistemului credinrä-asertiune-comunicare 
nu implică nimic mai mult în ceea ce priveşte valo- 


rile de sinceritate“25. Tocmai acesta este tipul de 


25 Williams, op. cit., p. 85, trad. fr. p. 108. 

confuzie pe care îl introduc verifobii atunci când 
atacă ideea comună de adevăr, văzând în teza con- 
form căreia adevărul constituie o normă a asertiunii 
o formă de moralism. Aceasta este și confuzia pe 
care o comitea Foucault atunci când vorbea despre 
„voinţa de adevăr“ și când studia dispozitivele so- 
ciale — ale mărturisiri, confesiunii etc. — prin 
intermediul cărora adevărul era valorificat. Aceste 
dispozitive, ne spune Foucault, fac parte din „isto- 
ria adevărului“ și ne spun ceva cu privire la no- 
tiunea de adevăr, i.e. la felul în care el reprezintă 
produsul unei anumite istorii, aceea a subiectivării, 
apoi a obiectivării conceptului de adevar?®. În fapt 
însă, aceste dispozitive nu spun absolut nimic despre 
noțiunea de adevăr. Foucault și urmașii săi confundă 
adevărul cu conceptul de adevăr sau cu ceea ce se 
crede în legătură cu el, tot așa cum confundă ade- 
vărul cu modul în care el este valorificat. În momen- 


tul când încetăm să mai intretinem această confuzie, 

26 Vezi, de exemplu, observaţiile sale din Z herméneu- 
tique du sujet, cours au College de France, 1981-1982, Paris, 
Gallimard-Seuil, 2001, pp. 19-31 [Hermeneutica subiec- 
tului. Cursuri la College de France (1981-1982), trad. rom. 
B. Ghiu, Polirom, Iasi, 2004, pp. 28-42]. 

putem să vedem întreaga diferență care există între 
condiţiile normative de utilizare a conceptului de 
adevăr — care, după părerea mea, nu se schimbă? — 
şi utilizările lui de către indivizi sau grupuri umane, 
care variază din punct de vedere social și istoric. 
Abia atunci poate, cu adevărat, să înceapă o analiză 
a ceea ce Williams numeşte „virtuțile de adevăr“ 
(sinceritatea, exactitatea) si a practicilor care le 
susțin sau care le încalcă (secretul, minciuna etc.). 
Putem, de asemenea, să ne propunem să apărăm 
aceste virtuţi pentru ele însele. Există, bineînţeles, 
o legătură între triunghiul asertiune-credinta-ade- 
văr si posibilitatea, de pildă, de a minţi, pentru 
simplul motiv că minciuna nu ar putea să se pro- 


ducă dacă acest triunghi nu ar exista. Dar asta nu 


7 Sunt întru totul de acord cu G.E. Moore în a afirma 
că nu există o istorie a adevărului, chiar dacă există, fără 
îndoială, o istorie a credințelor noastre cu privire la adevăr. 
Concepţia istoricistă cu privire la adevăr datorează foarte 
mult cărții lui Marcel Detienne, Les maitres de verité dans 
la Grèce archaïque, Maspero, Paris, 1967 [Stäpänitorii de 
adevär in Grecia arhaica, trad. rom. Al. Niculescu, Sym- 
posion, Bucuresti, 1996], care serveşte deseori drept justi- 
ficare pentru confuzia dintre adevăr si concepţiile noastre 
cu privire la adevăr, dar care, de fapt, nu susţine nimic 
de felul acesta. 

înseamnă că practica minciunii ori cea a sinceritatil 
ar fi implicate de triunghiul conceptual respectiv. 

Se impune, prin urmare, să separăm net teza 
conceptuală, conform căreia adevărul este o normă 
constitutivă în interiorul triunghiului asertiune- 
credinta-adevar, atât de teza etică, conform căreia 
adevărul ar reprezenta o valoare intrinsecă, pe care 
ar trebui să o respectăm şi s-o vizăm indiferent de 
situație, cât si de teza epistemologică, conform căreia 
adevărul constituie scopul investigaţiei, valoarea 
epistemică supremă. Putem foarte bine să admitem 
prima teză fără a le admite si pe celelalte două. La 
fel de clar ar trebui să fie însă și faptul că există cu 
adevărat o legătură între norma de adevăr, concep- 
tul comun de adevăr și problema atitudinilor noas- 
tre, etice sau de alt fel, cu privire la adevăr. Când 
înţelegi legătura conceptuală asertiune-adevar-cre- 
dinta şi reflectezi într-un mod critic asupra a ce 
vrea să însemne faptul de a avea credinţe raționale 
şi de a le revizui în lumina datelor disponibile, pare 
extrem de dificil să nu admiti că adevărul repre- 
zinta si o valoare și că există anumite virtuţi de 
adevăr. Prin asta nu vreau însă să spun că rolul con- 


ceptual al adevărului ar implica în mod necesar sau 

ar justifica niște principii etice de felul: „Nu trebuie 
să minţi“ sau niște principii epistemice de felul: 
„Nu trebuie să crezi o propoziție decât dacă este 
adevărată“. Adevărul poate să fie unul sau altul, iar 
dorinţa de adevăr poate fi altceva. Dar oricine 
înţelege rolul conceptual al adevărului nu poate să 
nu înţeleagă bizareria faptului de a crede, de pildă, 
o propoziţie în ciuda faptului că e falsă sau pentru 
că noi dorim ca ea să fie adevărată. Să presupunem 
că am spune, așa cum face Rorty în cea mai mare 
parte a timpului, că utilitatea este un criteriu de- 
seori mai important decât adevărul valorii unei 
concepții. În ce fel însă ar putea cineva să susțină 
că o concepţie este utilă dacă nu ştie dacă este ade- 
vărată? Strutului i se poate părea util să-şi ascundă 
capul în nisip. Dar îi va fi, oare, acest lucru util in 
the long run??? Pe scurt, nu există o deducție trans- 
cendentală a valorii intrinsece a adevărului pornind 
de la norma de adevăr, dar cea de-a doua nu poate 


fi înţeleasă dacă nu înţelegem care este miza celei 


28 Acesta este un argument aparținând pragmatismului 
clasic, acela al lui Ramsey, de pildă: credințele utile sunt 
adevărate pe termen lung, și sunt utile pentru că sunt ade- 
vărate. Cf. Dokic si Engel, op. cit. 

dintai. Plecand de aici, cea de-a patra intrebare a 
mea pentru Richard Rorty va fi urmätoarea: 

Sa admitem, in acord cu el si impotriva a ceea 
ce tocmai am sustinut, ca intre rolul conceptual 
al adevărului și virtuțile de adevăr (veracitate, since- 
ritate, exactitate, încredere) nu există decât o legă- 
tură contingentă sau, pur și simplu, nici o legătură. 
Cum pot fi, în acest caz, analizate aceste virtuți? 
Sunt ele oare, asa cum pare a crede Rorty, pur 
instrumentale (utile) si aflate în competiţie cu altele 
(creativitatea, interesul, pertinenta, de exemplu)? 
Ce concepţie va avea pragmatismul în accepţia lui 
Rorty despre aceste virtuţi? Consideră el oare, 
împreună cu Nietzsche cel din Genealogia moralei, 
că este vorba de niște valori specifice preoților și 
clericilor, oamenilor mänati de resentiment??? Că 
nu reprezintă deloc niște virtuţi? Că nu au prea 
mare importanţă și că alte virtuți, de felul acelei 
self-reliance a lui Emerson, ar trebui le ia locul? Şi, 


mai ales, consideră el oare că aceste virtuti nu sunt 
29 Williams, op. cit., cap. II, depune un efort lăudabil, 
dar nu întru totul convingător, pentru a apăra teza con- 
form căreia, în realitate, Nietzsche era un apărător al acestor 
virtuţi. 

niste virtuti pe care democratia trebuie sa le incu- 
rajeze30 (întrebarea aceasta se adresează punctului 7 
din lista de mai sus)? Putem noi, oare, să dispunem 
de virtuțile non-alethice de solidaritate si de utili- 
tate socială pe care Rorty le recomandă în locul vir- 


tutilor alethice dacă virtuțile alethice nu există? 


Intrebarea 5. Această întrebare mă conduce, 
în sfârşit, spre o alta, care rezumă întreaga mea per- 


plexitate faţă de strategia de înlocuire a vocabularelor 


30 Aşa cum am afirmat deja, aceasta constituie o com- 
ponentă esenţială a pragmatismului lui Rorty. În cea mai 
recentă carte a sa, Achieving our Country: Leftist Thought 
in Twentieth Century America, Harvard University Press, 
1998, el îi reproşează stângii americane faptul de a fi adop- 
tat o atitudine pur intelectuala si contemplativa, cedand 
dreptei valorile acțiunii. El îi reproșează pe buna dreptate 
acestei stângi că a devenit sardonică și „foucaldiană“. Chiar 
dacă, însă, idealurile obiectiviste și virtuțile de adevăr sunt 
propovăduite, în momentul de fata, în Statele Unite, de 
către dreapta şi de către administrația Bush, este oare obli- 
gatoriu ca stânga să le abandoneze? Evenimentele din 
2003 demonstrează cât se poate de limpede că revendi- 
carea virtuţilor de adevăr poate merge mână în mână cu 
o totală ipocrizie. Să însemne însă, oare, acest lucru că tre- 
buie să renuntam la ele? 

si fata de eliberarea pe care pragmatismul rortyan 
se presupune că ne-ar furniza-o debarasändu-ne de 
o mult prea obsedantă preocupare pentru adevăr: 

Dacă am reuși, atât în calitate de filosofi, cât si 
în calitate de indivizi și de cetăţeni oarecare (un 
contrast care nu i-ar fi deloc pe plac lui Rorty}, 
să ne depasim fascinația pentru un limbaj al adeva- 
rului, al sinceritätii, al exactitatii etc., ca si angaja- 
mentul nostru practic fata de valorile si de virtutile 
adevarului, adoptand alt limbaj si alte angajamente 
mai conforme cu ceea ce cauta pragmatismul, admi- 
tand ca notiunile de adevar, sinceritate etc. nu au 
decat o valoare instrumentala sau de mijloace in 
vederea atingerii altor scopuri — cum ar fi democrația, 
conversaţia, solidaritatea, ameliorarea comunicării 
dintre oameni și a traiului nostru în comunitate —, 
ce anume ne garantează că valorile și virtuțile de 
adevăr ar mai rămâne prezente printre noi? Altfel 
spus, dacă toată lumea ar ajunge să fie de acord că 
adevărul nu reprezintă o valoare intrinsecă care 
trebuie căutată pentru ea însăşi, transformându-l 
într-o valoare pur instrumentală, s-ar mai păstra 
adevărul măcar ca un mijloc în vederea atingerii altor 


scopuri? După părerea mea, el ar dispărea pur si 

simplu. Am spus că nu cred că Rorty este un elimi- 
nativist pur si simplu în ceea ce priveşte adevărul 
şi valorile de adevăr si că, după părerea mea, el vrea 
în primul rând să le relativizeze, pentru a ne deba- 
rasa de miturile care le înconjoară. Dar ar mai putea 
exista, oare, noţiunea de adevăr dacă am reuşi să 
abandonăm distincţia dintre adevăr şi justificare? 
lar dacă am reuși să abandonăm aceste idealuri, 
păstrând doar solidaritatea, cum ar putea fi acest 
lucru posibil în absenţa unor angajamente indivi- 
duale și colective precum încrederea și sinceritatea, 
care par a presupune în mod efectiv noțiunea de 
adevăr? Observațiile acestea mă readuc la tema 
iniţială. Ce anume îi determină pe cetățeni să tân- 
jească după încredere și sinceritate, privind, în același 
timp, cu suspiciune apelurile la Adevăr în formele 
lor sublime si ideale? Răspunsul meu - iar, în acest 
punct, nu cred că el diferă de cel al lui Rorty — este 
că ei vor ca Adevărul cu majusculă să nu reprezinte 
o modalitate comodă de a ignora nevoia de adevăr 
cu minusculă. Altfel spus, ei sunt în continuare 
gata să admită că adevărul poate fi de folos, tot așa 
cum multe alte lucruri (falsul, mai ales) pot fi, de 


asemenea, de folos. Dar numai la atât trebuie, oare, 

să se reducă adevărul? Și, daca așa stau lucrurile, 
să însemne oare aceasta că oamenii doresc ca adevă- 
rul cu minusculă să dispară şi ca abandonarea acestui 
adevăr minuscul să reprezinte ceva dezirabil? Dar 
dacă adevărul nu ar avea, așa cum susţine Rorty, 
decât o valoare instrumentală, cum ar mai putea 
virtuțile de adevăr măcar să existe?!? 

În sfârșit, fără a mai reveni, o dată în plus — enough 
is enough —, asupra separaţiei dintre stilul așa-zis 
„continental“ si cel supranumit „analitic“ de filo- 
sofie, ce sens mai pot avea eforturile, de multe ori 
meritorii si demne de laudă, pe care Rorty le de- 
pune în dialogul său cu contemporanii săi din 
tabăra „analitică“, dacă nici măcar „adevărul“ cu 


minusculă nu mai are vreun sens? 


51 Este întrebarea pe care o pune Williams in Truth 


and Truthfulness, ed. cit., p. 59, trad. fr. p. 79. 

Asa cum aträgea atentia si DI Savidan, traiec- 
toria filosofică a lui Pascal Engel s-a derulat într-o 
directie diametral opusa fata de traiectoria mea. 
Pascal si-a inceput parcursul cu Heidegger si 
Deleuze, sfärsind prin a lucra pe Tarski si Ramsey. 
Eu am debutat cu Ayer si Carnap, sfärsind prin a 
scrie despre Heidegger si prin a elogia meritele lui 
Derrida. A existat, intr-adevär, o vreme cänd cre- 
deam că filosofia analitică reprezintă viitorul. Acum, 
însă, consider că ea se află în pană, într-o pană de 
esenta*. Cu excepţia operelor unor genii icono- 
claste — și mă gândesc în special la Kripke, David- 
son si Brandom —, filosofia analitică din ultimele 
decenii mi se pare mai curând rebarbativă și inutilă. 
Pascal și cu mine avem, prin urmare, toate motivele 


să nu fim de acord. 

* Joc de cuvinte intraductibil: panne d’essence, essence 
însemnând, în franceză, deopotrivă „benzină“ si, desigur, 
„esență“ (n. tr.). 

Pascal afirmă că poziția mea în controversa rea- 
lism versus antirealism derivă din convingerea că 
„noţiunea de adevăr nu desemnează nici o pro- 
prietate substanţială“. În ceea ce mă priveşte, nu 
doresc să utilizez expresii precum „a desemna o pro- 
prietate substanţială“. Consider că toate expresiile 
lingvistice desemnează proprietăți. Expresia „cerc 
pătrat“, termenul „număr infinit“, termenul „demo- 
cratic“, expresia „având în vedere luna sau pe George 
Bush“ — toți acești termeni desemnează niște pro- 
prietati. Pentru a exprima proprietatea pe care o 
desemnează un anumit termen, este de-ajuns să 
adaugi sufixele „-ite“ în franceză, „-heit“in germană 
sau ,,-ness “in engleză“. Se poate spune Wahrheit, sau 
goodness, sau „având-în-vedere-luna-sau-pe-George- 
Bush-itate“. Este genul de procedeu care poate fi 
aplicat indiferent cărui termen. 

După părerea mea, este total inutil să ne între- 
băm care sunt adjectivele care au o funcţie pur 
expresivă si care sunt cele care desemnează proprie- 
tati. Este total inutil să ne întrebăm care proprietăți 


sunt substanţiale. Toate proprietățile au, după mine, 


* Sau, in română, „-itate“ (n. tr.). 

acelasi statut ontologic. Se poate, de asemenea, sus- 
tine — si tocmai aceasta este opţiunea pe care eu o 
prefer — că trebuie să renuntam și la o expresie pre- 
cum „statut ontologic“. Pragmatistii nu folosesc 
astfel de expresii. 

În cartea sa, Truth, publicată recent în engleză!, 
Pascal citează o descriere a pragmatismului propusă 
de Simon Blackburn, care mi se pare absolut co- 
rectă. Blackburn scrie că pragmatismul se caracte- 
rizează prin „refuzul diferențelor, celebrarea acestei 
pânze fără cusături care este limbajul, stingerea 
distinctiilor, indiferent dacă acestea opun calitățile 
prime — calităţilor secundare, faptele — valorilor, 
descrierea — expresiei, si toate celelalte noțiuni. Ceea 
ce ne rămâne este o viziune netedă, nediferentiata 
asupra limbajului“, Blackburn ţinând imediat să 
adauge că o astfel de viziune poate foarte ușor să 
conducă la „minimalism, deflationism si quietism“. 
Exact acesta este modul în care înțeleg eu limbajul. 
Limbajul este o pânză croită dintr-o singură bucată, 
pe care fiecare poate să o apuce renunțând la orice 


distincţie tradițională. Trebuie să avem o concepţie 


1 Acumen Publishing, 2002. 

netedă si omogenă despre limbaj. Şi recunosc, în- 
tr-adevăr, ca fiindu-mi proprie o concepţie quie- 
tistă despre limbaj. 

Pascal spune că, dacă aceasta este concepția prag- 
matistă despre limbaj, atunci nu ar trebui în nici 
un caz să fim pragmatisti. Voi reveni asupra argu- 
mentelor sale. Pentru moment, însă, aș vrea să sub- 
liniez doar faptul că, pentru un quietist ca mine, 
nu există discurs, dezbatere, teorie sau vocabular 
care să fie goale de sens. Nu voi utiliza, prin urmare, 
expresia „gol de sens“. Orice expresie lingvistică, 
Chiar si o expresie precum „statut ontologic“, are 
sens dacă îi dăm noi unul. Pentru a da un sens unei 
expresii nu trebuie decât s-o utilizăm într-un mod 
mai mult sau mai puţin previzibil, alfel spus să o 
situăm în interiorul unei rețele de inferente pre- 
vizibile. 

Problema care contează pentru noi, pragmatistii, 
nu este aceea de a sti dacă o discuţie are sau nu 
sens, dacă trimite la niște probleme reale sau nu, 
ci aceea de a determina dacă rezolvarea respectivei 
discuţii va avea vreun efect în practică, dacă va fi 
utilă. Întrebarea pe care ne-o punem noi este dacă 


vocabularul prin intermediul căruia se exprimă 

respectiva discutie este susceptibil de a avea o valoare 
practica, stiind ca teza pragmatismului este urma- 
toarea: daca discutia cu pricina nu are o incidenta 
practică, atunci ea nu trebuie să aibă nici o incidenţă 
filosofică, conform formulării lui William James. 

Obiectia pe care eu o adresez dezbaterii „realism 
versus antirealism“ nu constă, prin urmare, în a le 
reproșa protagoniștilor că ar avansa nişte propoziţii 
lipsite de sens ori că se folosesc de niște termeni 
care nu desemnează niște proprietăți substanţiale. 
Ea constă, într-o mult mai mare măsură, în a afirma 
că soluţionarea acestor discuţii nu ar avea nici o inci- 
denta practică. Dezbaterile de acest tip reprezintă, 
pentru mine, expresia unei scolastici sterile. Și de- 
plâng, evident, faptul că o parte atât de importantă 
din filosofia de limbă engleză a secolului XX s-a 
dedicat unor chestiuni de acest gen. 

În deschiderea cărții sale, Truth, Pascal afirmă, 
pe bună dreptate, că, „în esenţă, istoria filosofiei 
analitice din secolul XX este un fel de câmp de luptă 
pe care se înfruntă concepțiile realiste și cele antirea- 
liste cu privire la adevăr“. Dacă vom privi, însă, nu 
doar istoria filosofiei analitice, ci și pe aceea a filo- 


sofiei în general, ne vom trezi în fata unei cu totul 

alte lupte, aceea care îi opune pe cei care cred că 
merită să discute despre dezbaterea „realism versus 
antirealism“ celor care fac tot ce le stă în puteri 
pentru a demonstra că trebuie să terminăm odată 
cu astfel de întrebări. Mă gândesc, aici, în special 
la Dewey, la Davidson si la Brandom, dar si la majo- 
ritatea filosofilor care apartin acestei traditii, de la 
Nietzsche până la Heidegger, Sartre şi Derrida. Pre- 
ferinta mea pentru aceasta traditie mai curand decät 
pentru cea a filosofiei analitice se datoreazä convin- 
gerii mele că ea se află mult mai putin expusă ris- 
cului unei decadente scolastice. 

Pascal explica in cartea sa ca, in buna masura, 
analizele lingvistice si logice cele mai sofisticate pe 
care le produc filosofii analitici pot crea senzatia — 
postmodernă — că adevărul nu ar fi decât „un cuvânt 
de aprobare ori un instrument de asertare a preten- 
tillor care se bucură de preferința noastră, în nici 
un caz, însă, o proprietate veritabilă“. Cred că, scri- 
ind aceste cuvinte, el se referă în mod special la 
Davidson si la Brandom. Este, totuși, important de 
notat ca nici Davidson, nici Brandom nu folosesc 
noțiunea de „proprietate substanțială“ si nici nu 


se arată încrezători în distincţia dintre descriere și 

expresie. Acesti doi filosofi au in comun faptul dea 
imbratisa acea concepție ,,nediferentiata“, „netedă“, 
„omogenă“ despre limbaj despre care vorbea Black- 
burn. Caută, amândoi, să dizolve distinctiile tradi- 
tionale. După părerea mea, ceea ce-i unește pe 
filosofii așa-zis „postmoderni“, pe ultimul Wittgen- 
stein, pe Davidson si pe Brandom, este un refuz 
comun de a considera că există o parte a culturii 
care s-ar afla într-un contact mai intim cu lumea, 
care ar fi, alfel spus, mai bine ajustată la lume 
(fitting the world) decât toate celelalte discursuri. 
Dacă ţinem cu adevărat la această idee, atunci 
convingerea lor este că ea trebuie să fie valabilă în 
toate domeniile: în domeniul criticii literare, pen- 
tru istorie, pentru fizică, pentru chimie, pentru 
discursul instalatorilor, pentru toate tipurile de 
discurs, de fapt. Nu trebuie să facem nici o discri- 
minare din acest punct de vedere. Trebuie să spunem 
același lucru despre raporturile dintre gândire, limbaj 
şi realitate în toate dimensiunile culturii. Dacă un 
discurs are capacitatea de a reprezenta lumea, atunci 
toate discursurile au această capacitate. Dacă unul 
e „ajustat“ la lume, atunci toate sunt. 

Cearta dintre Pascal si mine nu are, așadar, în 


vedere problema de a şti dacă există un lucru pe 

care l-am putea numi „cunoaștere obiectivă“. Acest 
lucru e evident. Ceea ce ne desparte este problema 
de a şti dacă se poate afirma că anumite domenii 
ale culturii, anumite activități umane pot ajunge 
la o cunoaștere obiectivă, în vreme ce altele, din 
păcate, s-ar dovedi incapabile de așa ceva. Nu agreez 
metafora „a reprezenta lumea“ sau aceea care constă 
în a spune că anumite propoziții ar putea să fie „vali- 
date“ de către lume. Consider, în schimb, că astfel 
de metafore sunt inofensive dacă le folosim într-un 
mod nediscriminatoriu. Disputa noastră tine, prin 
urmare, de faptul că noi dăm răspunsuri diferite 
la întrebarea dacă trebuie să fractionam sau nu lim- 
bajul în părți diferite și să afirmăm că unele dintre 
ele dețin o funcţie reprezentativă care altora le 
lipseşte. 

Disputa noastră mai trimite, în plus, și la o alta 
problemă: la ce beneficii putem să ne așteptăm din 
partea unei descrieri a unei părți a culturii care nu 
este efectuată doar în termeni sociologici, prin refe- 
rire la utilitatea ei socială sau în legătură cu gradul 
de consens care domnește în interiorul ei, ci care 
include si întrebarea referitoare la relaţia ei cu reali- 


tatea? După modelul filosofilor așa-zis „postmoderni“ 


Richard Rorty 


si al pragmatistilor în rândul cărora tin să mă situez, 
putem considera drept neglijabile problemele tradi- 
tionale ale metafizicii şi ale epistemologiei, dat fiind 
ca nu au nici o utilitate socială. Și aceasta nu pentru 
că ar fi lipsite de sens sau pentru că s-ar întemeia 
pe niște presupozitii false, ci pur și simplu că pen- 
tru vocabularul metafizicii si al epistemologiei nu 
au nici o funcţie socială. 

Aceste câteva observaţii nu au avut altă menire 
decât de a corecta descrierea pe care Pascal a făcut-o 
poziţiilor mele. Acum aș dori să răspund la între- 
bările pe care el mi le-a pus. 

Sunt de acord cu Pascal atunci când spune că 
una dintre problemele importante care ne despart 
este următoarea: poate fi practica noastră în ceea 
ce priveşte vocabularul adevărului re-descrisă în mod 
real în așa fel încât să reuşim să debarasăm această 
noțiune de presupozitiile ei obiectiviste? Dacă fap- 
tul de a admite ca exista implicatii obiectiviste 
inseamna ca trebuie sa introducem discriminari 
intre discursuri, in functie de pretinsul lor grad de 
corespondenţă cu realitatea, atunci consider că, în- 
tr-adevăr, se impune să renuntam la aceste preten- 


tii obiectiviste. 

Pascal spune că „nu reuseste să înțeleagă cum 
poate fi aceasta o descriere acceptabilă a sensului 
pe care noi îl dăm termenului «adevărat», și nu o 
re-descriere care ne conduce pur și simplu la 
revizuirea sensului acestui cuvânt“. Nu am nici o 
obiectie de făcut în privinţa faptului că mă inte- 
resează mai degrabă să „revizuiesc“ decât să „de- 
scriu“. În schimb, nu consider că această diferență 
ar avea vreo importanţă. 

Să facem o analogie. Atunci când, în epoca Lumi- 
nilor, Kant si alti gânditori se străduiau să separe 
obligaţia morală de Poruncile lui Dumnezeu, ei nu 
considerau că revizuiesc conceptele deja existente, 
ci că le descriu într-un mod ceva mai clar. Ne-au 
ajutat să ne clarificăm concepţia despre morală. 
Inamicii Luminilor s-au ridicat împotriva unei ast- 
fel de interpretări; spuneau despre acești gânditori 
ca revizuiau morala. Ce a făcut, prin urmare, până 
la urmă, Kant: a clarificat concepția noastră despre 
morală sau într-adevăr a revizuit-o? Părerea mea este 
că nu merită nici măcar să încercăm să răspundem 
la o astfel de întrebare. Conform punctului de vedere 
susținut deja de către ultimul Wittgenstein si, ulte- 


rior, de către Quine, nu este nevoie să determinăm 

dacă o sugestie de schimbare în ordinea practicii ling- 
vistice tine de un gest de clarificare sau de unul de 
revizuire. Această schimbare a contribuit la evoluția 
discursului nostru moral si singura întrebare pe care 
trebuie să ne-o punem e următoarea: a fost sau nu 
utilă din punct de vedere social această schimbare? 
Argumentul care pledează în favoarea modifică- 
rilor pe care pragmatistii vor să le introducă în modul 
în care noi vorbim despre adevăr este următorul: 
adoptând acest punct de vedere, vom putea pune 
capăt unor dezbateri pur scolastice și peste măsură 
de plictisitoare. Putem măsura imediat gradul de 
utilitate socială al unui astfel de argument. 
Argumentul cel mai important, totuși, reamin- 
tit de către DI Savidan, trimite la ideea pe care o au 
pragmatistii cu privire la responsabilitatea ce ne 
revine. Graţie acestei schimbări, nu vom mai fi în- 
clinati să considerăm că avem vreo responsabilitate 
fata de niște entități altele decât cele umane — enti- 
tati pe care le-am numi, de exemplu, „adevăr“ sau 
„realitate“. Am propus deseori să privim pragmatis- 
mul ca pe o tentativă vizând împlinirea proiectului 
umanist al Renaşterii si al Luminilor. Pragmatistii 


vor să ne ajute să înțelegem că trebuie să încetăm 

a mai crede că avem vreo obligaţie fata de vreun 
substitut al lui Dumnezeu. Pragmatismul lui James, 
la fel ca si existentialismul lui Sartre, se straduiau 
să convingă ființele omenești că nu mai trebuie să 
construiască astfel de substitute. 

Pascal are dreptate atunci când spune că eu inter- 
pretez contrastul dintre adevăr și credinţele care ni 
se par justificate prin raportare la diferențele dintre 
diverse auditorii — auditoriul prezent şi cel care care 
va să vină, care va dispune de mai multe date sau de 
explicații alternative sau care va fi, pur și simplu, ceva 
mai sofisticat decât noi. Această interpretare decurge 
din convingerea că nu avem responsabilitate decât 
fata de ființele umane, nu față de „realitate“. 

Dar Pascal vine atunci şi pune următoarea între- 
bare: „Când cineva afirmă, referitor la un enunț 
oarecare, «Este justificat, dar nu este adevărat», vrea 
el oare, într-adevăr, să spună: «Este justificat pentru 
un anumit auditoriu, dar nu si pentru un altul? În 
acest punct, mi se pare că, dimpotrivă, noi opunem 
motivele pe care le avem de a crede sau de a justifica 
un enunț în funcție de felul în care lucrurile sunt 
«in realitate»“. În ceea ce mă priveşte, as susține 
că o persoană care afirmă: „Este justificat, dar poate 


că nu este și adevărat“ nu introduce o distincţie 

între ceva uman și ceva non-uman, ci între mai 
multe situaţii in care niște ființe omenești se pot 
afla — altfel spus, intre situatia prezentä, in care 
credinta respectiva pare justificatä, si o situatie ipo- 
tetica, din viitor, in care se va considera ca lucrurile 
nu mai stau astfel. Nu spun ca aceasta distinctie 
corespunde unei analize a conceptului de justificare 
de felul celui pe care l-am folosi noi acum — nu cred 
in fertilitatea unei astfel de analize conceptuale. 
Este doar o sugestie cu privire la modul de a con- 
cepe distinctia dintre justificare si adevar. Aceasta 
sugestie prezintă, în opinia mea, unele avantaje, dar 
nu constituie o teză demonstrabilă. Reprezintă o 
simplă clarificare sau o propunere vizând revizuirea 
unui mod de a gândi — precizez încă o dată că pro- 
blema de a sti daca, de fapt, este vorba de o clarifi- 
care sau de o revizuire este pentru mine total lipsită 
de importanţă. Pascal, în schimb, reia poziţia tra- 
ditiei filosofice clasice, care spune că trebuie să 
confruntăm consensul uman cu realitatea așa cum 
este ea în ea însăşi. 

Cum stau însă, acum, lucrurile în ceea ce privește 
problema relației dintre conceptul de adevăr și vir- 
tutile morale pe care le reamintește Pascal — „veraci- 


tate, sinceritate, exactitate și încredere“? Convingerea 

mea este că aceste virtuți n-ar fi deloc greu de incul- 
cat dacă ne-am sprijini mai degrabă pe noțiunea de 
„justificare“ decât pe cea de „adevăr“. Dintr-o astfel 
de perspectivă, se poate afirma că o persoană e 
sinceră atunci când spune ceea ce consideră că este 
„justificat“, nu atunci când spune ceea ce crede că 
este „adevărat“. Sunt convins că am putea să pro- 
movăm aceste virtuți şi fără a pune vreo clipă pro- 
blema distinctiei dintre justificare și adevăr. 

Nu cred, în schimb, contrar a ceea ce sugerează 
Pascal, că „asertabilitate garantată“ și „adevăr“ în- 
seamnă același lucru. În anumite contexte, aceste 
două formule se pot substitui reciproc, în altele nu. 
Ele nu pot fi, de exemplu, utilizate intersanjabil 
atunci când vorbim despre adevăr pentru a descrie 
proprietatea unor deductii valide. În schimb, atunci 
când este vorba de a inculca o deprindere de exac- 
titate sau de a instaura un climat de încredere, con- 
tează prea putin termenul pe care îl folosim. 

Nu cred că oamenii ar fi mai putin sinceri sau 
mai putin preocupați de exactitate dacă ar deveni 
pragmatisti. In general, nu consider că faptul de 
a vorbi asa cum vorbesc eu in loc de a vorbi con- 
form metodei preconizate de catre Pascal ar intro- 


duce vreo diferenta in practicile noastre cotidiene, 

adica in modul in care oamenii actioneaza atunci 
cand nu participa la un seminar de filosofie. Atunci 
cand gänditorii din perioada Luminilor au disociat 
deliberarea morala de porunca divina, acest fapt 
n-a antrenat diferente notabile in cantitatea rela- 
tiva de acţiuni morale si imorale pe care le savargesc 
oamenii. Nu vad de ce separarea noţiunii de „ade- 
văr“ de aceea de „realitate in sine“ ar provoca, la 
randul ei, altele, generalizänd lipsa de sinceritate 
sau gustul pentru iluzii. 

In sfârşit, ultima întrebare: este „adevărul“ un 
concept normativ? Nu sunt sigur că înțeleg foarte 
bine noţiunea de „concept normativ“. Dacă, atunci 
când se spune că „adevărat“ este normativ, acest 
lucru înseamnă că noi spunem în mod frecvent 
lucruri de genul: „Incercati sa nu aveti niciodatä 
decät credinte adevärate!“, atunci afirmatia nu pune 
nici o problema. Dacă, dimpotrivă, acest lucru în- 
seamnă că adevărul este ceva bun în mod intrinsec, 
că deţine o valoare intrinsecă, propoziţia mi se pare 
mult prea obscură pentru a merita să fie discutată. 
Nu am nici cea mai mică idee despre modul în care 
se poate afla care sunt lucrurile bune în mod intrin- 
sec si care sunt cele instrumentale și nici nu vad 


motivul pentru care ar trebui să ne punem o astfel 

de întrebare. „Intrinsec“ este un cuvânt de care prag- 
matistii se lipsesc de minune. Dacă avem convin- 
gerea că sinceritatea si exactitatea sunt un lucru 
bun, nu văd din ce punct de vedere ar prezenta 
vreo utilitate să determinăm dacă ele sunt bune în 
calitate de mijloace sau în calitate de bine în sine. 
Oricum, indiferent care ar fi răspunsul pe care am 
ajunge să-l dăm la o astfel de întrebare, el nu ar 
avea nici o incidenţă asupra acţiunilor noastre. 
Încercarea de a nu avea decât credinţe adevărate 
nu ne va conduce spre adoptarea unei atitudini 
diferite fata de cea pe care am avea-o dacă ne-am 
mulţumi să încercăm, fata de noi înșine și fata de 
ceilalți, a ne justifica credinţele. Să facem, din acest 
punct de vedere, o analogie între credinţe si acti- 
uni. James considera că „adevărul nu este altceva 
decât ceea ce este bun în materie de credințe“ (the 
true is simply what is good in the way of belief )?. 
Încercarea de a acţiona în cel mai potrivit mod nu 


ne va determina să actionam altfel decät ceea ce 


2 În Pragmatism (1907), în finalul lectiei a doua, James 
scrie: „The true is the name of whatever proves itself to 
be good in the way of belief, and good, too, for definite, 
assignable reasons“. (Nota editorului francez.) 

ar insemna actiunea noastra daca n-ar trebui decät 
să ne straduim să o justificäm în fata altcuiva. Nu 
dispunem de mijloacele de a stabili adevărul unei 
credinţe sau caracterul adecvat al unei acţiuni altfel 
decât referindu-ne la elementele de justificare prin 
raportare la care ne-am determinat, mai cu seamă 
atunci când încercăm să depäsim obiecțiile pe care 
ceilalți le opun credințelor și acţiunilor noastre. 
Distincția filosofică dintre justificare și adevăr nu 
pare a avea consecinţe practice. Exact acesta este 
motivul pentru care pragmatistii consideră că nici 
măcar nu merită să ne gândim la ea. 

În concluzie, voi spune că termenii normativi 
de tipul „bine“, „drept“ și „adevărat“ reprezintă, 
de la Platon încoace, aproape în exclusivitate niște 
probleme pentru filosofi. Sunt întru totul de acord 
că un concept precum acela de adevăr nu poate fi 
identificat cu conceptul de justificare, şi nici cu 
vreun altul. Dar acesta nu constituie un motiv sufi- 
cient pentru a considera că ar prezenta vreun inte- 


res să discutăm despre el. 


Discuţii 

Este cât se poate de adevărat că, în anumite 
puncte, este posibil să fi înfățișat într-un mod 
inadecvat poziţiile lui Richard Rorty, iar corectiile 
pe care le-a facut el mi se par extrem de utile. Cu 
toate acestea, se impune să încercăm a reveni asu- 
pra unor dificultăți, deplasând putin perspectiva, 
pentru a nu rămâne la o simplă reiterare a opozi- 
tiilor dintre noi. 

Sunt putin surprins ca aprobati caracterizarea, 
citata de mine, pe care Simon Blackburn o face prag- 
matismului, anume că pragmatismul are o con- 
ceptie fără „fisuri“ despre realitate si despre limbaj. 
Sunt surprins deoarece, din câte ştiu, filosofiei i se 
atribuie, de obicei, tocmai preocuparea de a repera, 
de a produce diferenţe. Să ne aducem aminte de 
faimoasa declarație din King Lear. „Il teach you 


differences“, reluată de către Wittgenstein în critica 

pe care i-o face lui Hegel!. Am impresia că, în ceea 
ce vă priveşte, dumneavoastră spuneți: „I teach 
you sameness“. Dumneavoastră afirmati: „Vă voi 
învăţa similitudinea, identitatea dintre lucruri“. 

Discuţiile la care ati făcut aluzie — realism/anti- 
realism, de exemplu — reprezintă, într-adevăr, niște 
discuţii tehnice cărora filosofii le-au dedicat multe 
eforturi şi, în anumite cazuri, se poate, e adevărat, 
vorbi de o lege a randamentului descrescător. Unele 
dintre aceste discuţii s-au transformat în niște 
forme sterile de scolastică. Cu toate acestea, 
consider că remediul pe care îl propuneţi dumnea- 
voastră este mult mai rău decât răul. Propunerea 
dumneavoastră de a ignora niște distincţii de felul 
acelora dintre „instrumental“ și „intrinsec“, „expre- 
sie“ și „descriere“ prezintă foarte multe inconve- 
niente. 

Nu veți fi, fără îndoială, de acord cu mine, dar 
părerea mea este că anumite discuţii vizând în- 


trebarea dacă anumite tipuri de enunturi sau de 


! Informaţie relatată in R & M, Norman Rhees, Recollec- 
tions of Wittgenstein, Oxford University Press, Oxford, 1984, 
p. 157 (nota editorului francez). 

afirmaţii au cu adevărat valoare de adevăr sunt niște 
discuţii importante, dacă vrem să înţelegem dife- 
rentele pe care trebuie să le operăm între diferitele 
tipuri de discurs. Nu mă voi referi la știință. Să 
luăm cazul discursului moral. Există o concepție 
numită expresivism, care susține că, atunci când 
spun „Tortura este un lucru rău“, eu nu fac altceva 
decât să exprim starea mea mentală sau de alt tip. 
Cealaltă concepţie susține că avem de-a face cu un 
enunț format după toate regulile care exprimă o 
credință care poate să fie adevărată sau falsă. Dacă 
înțeleg bine, dumneavoastră considerați că aceasta 
este o discuţie inutilă. Consideraţi că răspunsul 
care i-ar putea fi dat nu ar schimba nimic din prac- 
tica noastră. Eu, unul, am, evident, sentimentul că 
este, din contră, extrem de important, în acest 
domeniu dar şi în alele, să putem sesiza aceste 
diferenţe. 

Ceea ce propuneţi dumneavoastră este de-a drep- 
tul revoluţionar, la propriu. De fapt, bună parte din 
ceea ce face critica literară sau filosofia științelor 
se centrează pe întrebarea dacă există grade diferite 


de obiectivitate ale discursurilor. Dacă vom spune 

însă că toate discursurile sunt egale, acest lucru va 
scoate, într-adevăr, mulți filosofi în șomaj. Dar nu 
cred că aceasta este adevărata problemă. A spune 
că nu există diferenţe între discursuri atrage după 
sine nişte consecinţe pe care le putem considera 
prejudiciabile. Acest fapt este legat de o întrebare 
pe care aş dori să v-o adresez si care este, din cate 
se pare, extrem de importantă pentru gândirea 
dumneavoastră: mă refer la problema re-descrierii. 
Ati propus o concepţie destul de deflationista cu 
privire la noţiunea de re-descriere, indicând că ceea 
ce contează este natura schimbării pe care ea poate 
s-o introducă în practici. 

Acestlucru pune, în opinia mea, două probleme. 
În primul rând, nu cumva comiteti dumneavoastră 
înșivă eroarea pe care le-o reprosati adversarilor? 
Altfel spus, nu acordati cumva o prea mare impor- 
tanta opoziţiei dintre, pe de o parte, o concepție 
reprezentationista, realistă cu privire la adevăr si, 
pe de altă parte, o concepție pragmatistă precum 
cea profesata de către dumneavoastră insiva? Să 
însemne, oare, că persoanele care utilizează cuvântul 
„adevărat“, care vorbesc de „obiectivitate“ și care fac 


o distincție între „justificare“ și „adevăr“ subscriu 

automat la o teorie corespondentista despre adevar? 
Au ele cu adevărat nevoie să subscrie la acest tip 
de metaforă? Nu cred. Sunt gata să apăr poziţia 
conform căreia este într-adevăr nevoie de un oare- 
care contrast, faptul că îl practicăm neînsemnând 
însă că am recădea în erorile platonismului. Con- 
stat, deci, şi o anumită formă de ipostaziere în modul 
dumneavoastră de a proceda. 

Să vedem, acum, cea de-a doua problemă pe care 
mi se pare că o pune concepţia dumneavoastră cu 
privire la re-descriere. Există, cu siguranță, foarte 
multe re-descrieri care se dovedesc inofensive și 
nesemnificative. De exemplu: studenții revolutio- 
nari care se adunau la Sorbona în 1968 tindeau să 
numească acțiunile lor „revoluţie“. Ulterior și foarte 
rapid, această „revoluţie“ a fost numită „eveniment“. 
În acest caz, avem de-a face cu o re-descriere relativ 
corectă. O re-descriere se poate dovedi, însă, destul 
de grea în consecinţe din punctul de vedere al valo- 
rilor. Atunci când Jean-Marie Le Pen*, de exemplu, 


numește Shoah-ul un „detaliu“, tot de o re-descriere 


* Liderul partidului francez, de extremă-dreapta, Fron- 
tul National (n. tr.). 

este vorba. Dar ea mi se pare a fi de o cu totul alta 
natură decât precedenta. Întrebarea mea va fi, atunci, 
următoarea: considerați că a schimba vocabularul 
va fi un act lipsit de incidente asupra valorilor aflate 
în discuţie? Nu vad nici o obiectie împotriva ten- 
tatiei de a ne debarasa de cuvântul „adevărat“ [„vrai‘). 
Am putea foarte bine să decidem să-l înlocuim cu 
cuvântul „proaspăt“ [„fizis]. Astfel, vorbind despre 
un enunț care mie mi se pare adevărat, nu voi mai 
spune: „este adevărat“ [,,ceci est vrai], ci: „e proas- 
pat“ [ceci est frais “|. Dar nu aceasta este, sper că veți 
fi de acord, adevărata problemă. Adevărata problemă 
nu este aceea a descrierii ca atare, ci aceea a tipurilor 
de incidente pe care anumite re-descrieri le pot avea 
asupra valorilor. 

În plus, în ceea ce privește acest tip de discuţii 
pe care dumneavoastră ne invitați să le lăsăm deo- 
parte pe motivul că ar fi scolastice și lipsite de con- 
secinfe practice, sunt tentat să spun că argumentul 
dumneavoastră depinde foarte mult de ce anume 
înțelegem prin „consecinţe practice“. Opoziția din- 
tre realism și antirealism joacă, în anumite dome- 
nii, un rol în interiorul dezvoltării cunoașterii înseși. 


În matematică, de pildă, opoziția dintre intuitionism 

si platonism constituie o discutie extrem de ani- 
mată. Consideraţi într-adevăr că o astfel de discuţie 
este absolut găunoasă? 

Cat priveşte caracterul scolastic sau nu al acestor 
discuţii, devine extrem de greu să judecăm în această 
privinţă în momentul în care ne apucăm să evaluăm 
consecinţele practice. Este o obiectie care fusese 
ridicată încă de pe vremea lui William James. În 
etică, de exemplu, există foarte multe discuţii în 
jurul unor probleme de bioetică, de etică aplicată 
etc. Când citesc acest gen de lucrări, mărturisesc că 
foarte adesea mi se întâmplă să le găsesc plictisi- 
toare si scolastice, producând enorm de multe dis- 
tincții total inutile sau ignorând anumite distincții 
absolut fundamentale, care sunt, totuși, reperate 
în domeniul metaeticii. Găsesc de multe ori aceste 
lucrări fastidioase și sărace ca elaborare teoretică. 
Cu toate acestea însă, paradoxul este că, atunci când 
faci etică aplicată, se presupune că ţii un discurs 
căruia i se atribuie posibile consecințe practice. Ar 
trebui, atunci, să desființăm departamentele de 
logică si de metafizică, așa cum există ele în Scoția, 
de exemplu, si să le înlocuim cu departamente de 


etică aplicată? Dacă aceasta este recomandarea 

dumneavoastră, eu, unul, o găsesc putin cam peri- 


culoasa. 


Richard Rorty 


Consider ca Pascal are dreptate atunci cand spune 
ca, pe de o parte, apăr o concepţie deflationista cu 
privire la re-descriere si ca, pe de alta parte, sugerez 
că faptul de a re-descrie lucrurile în felul în care o 
fac eu nu este atât de important pe cât pare. Con- 
sider că re-descrierea este o sarcină importantă de 
care nu numai filosofii, ci intelectualii în genere 
încearcă să se achite. Ei modifică modul în care noi 
ne slujim de cuvinte și, făcând asta, construiesc noi 
lumi intelectuale. Așa s-a întâmplat pe vremea lui 
Platon şi a lui Socrate; așa s-a întâmplat atunci 
când Descartes și-a propus să transforme, în mod 
sistematic, vocabularul tradițional al scolasticii, con- 
tribuind, astfel, la apariția unui nou mod de a 
practica filosofia; și tot așa s-a întâmplat și atunci 
când Luminile au lucrat în mod sistematic la 
transformarea discursului nostru moral. Intenţia 
mea nu este câtuși de putin aceea de a spune că o 


re-descriere este lipsită de importanță. Vreau, în 

schimb, sa insist asupra urmatorului punct: ceea 
ce filosofii analitici numesc „clarificare conceptu- 
ala“ sau „analiză conceptuală“ nu este altceva decât 
o re-descriere deghizata. Filosofii analitici, care au 
particularitatea de a se considera de multe ori „mai 
ştiinţifici“ decât ceilalți, nu fac, până la urmă, nimic 
altceva decât ceea ce intelectualii au făcut dintot- 
deauna, şi anume: să sugereze noi moduri de a 
vorbi — să propună nişte practici lingvistice care, 
în viziunea lor, sunt sensibil diferite fata de cele 
curente în epoca lor. 

Pozitiviştii care adoptaseră o teorie noncogniti- 
vista asupra eticii și care afirmau că enunţul: „Tor- 
tura este un lucru rău“ nu este nici adevărat, nici 
fals nu făceau altceva decât să sugereze necesitatea 
introducerii unei schimbări în deprinderile noastre 
lingvistice. Această re-descriere nu constituia în nici 
un caz o invitaţie la practicarea torturii. Pozitivis- 
mul derivă, în general, dintr-o tentativă care vrea 
să spună că există ceva foarte important care poate 
fi numit „căutarea adevărului“ și că această căutare 
se exprimă în științele empirice, altfel spus în acele 
ştiinţe care intretin cea mai strânsă legătură cu reali- 


tatea. Acest demers se sprijină pe un anumit număr 

de re-descrieri a căror finalitate era aceea de a impune 
ştiinţele naturii ca forță dominantă în sânul culturii. 

Tendinţa de a căuta să promovezi anumite do- 
menii ale culturii în detrimentul altora este cât se 
poate de naturală. Eu nu vreau decât să subliniez 
faptul că în ierarhiile care se instaurează astfel tre- 
buie să vedem exact manifestarea acestei tendințe. 
Nu trebuie să credem că filosofii dețin o tehnică 
aparte care le-ar permite să descopere, de exemplu, 
că este „adevărat“ sau „fals“ faptul că „tortura este 
un lucru rău“. Filosofii au pretins că aici aveam de- 
a face cu o problemă filosofică profundă. Părerea 
mea este că nu avem de-a face cu o astfel de pro- 
blemă, ci că acest fapt ne dă mai degrabă o sugestie 
cu privire la care sfere ale culturii ar trebui să fie, 
în viziunea filosofilor, privilegiate. 

Pascal a evocat distincţia dintre intuitionism și 
platonism în matematică, întrebându-mă dacă, 
pentru mine, această distincţie e una „vidă“. Există 
două feluri de matematicieni: pe de o parte, cei care 
iau această problemă în serios și, pe de altă parte, 
cei care o consideră o problemă doar pentru filo- 
sofii matematicilor, nu și pentru „adevărații“ ma- 


tematicieni, cărora nu le pasă de ea. Nu știu care 

dintre cele doua categorii de matematicieni are 
dreptate, dar cred că, dacă am elimina problema 
statutului ontologic al propozitiilor matematice, 
dezvoltarea matematicii nu ar avea câtuși de puţin 


de suferit. 


Pascal Engel 


Nu credeți, mai întâi, că filosofii care au contat 
pentru dumneavoastră, Quine și Davidson, de 
exemplu, au discutat foarte mult despre aceste 
probleme ale statutului ontologic? Și că, drept 
urmare, datoria pe care ati contractat-o fata de 
lucrările lor, fata de acest tip de lucrări, nu poate 
fi neglijată? Ne putem, de asemenea, întreba dacă 
ei au reuşit să regleze definitiv aceste probleme. Nu 
sunt sigur în această privinţă. Apoi, distincția pe 
care dumneavoastră o faceți între problemele care 
au un interes practic şi problemele pur scolastice 
şi goale de sens mă duce cu gândul la distincția pe 
care o îndrăgea foarte mult un pozitivist, Carnap, 
atunci când stabilea o opoziţie între problemele „in- 
terne si problemele „externe“. În mod evident si 
tipic pentru dumneavoasträ, problemele de ontologie 


a matematicilor reprezintä niste probleme „externe“. 

Spuneati, la începutul intervenţiei dumneavoastră, 
că nu faceţi nici o deosebire între ceea ce este gol 
de sens și ceea ce nu este. Mă întreb dacă faptul de a 
face o distincție între ceea ce are consecințe practice 
şi ceea ce nu are astfel de consecințe nu înseamnă a 
reintroduce, într-un anumit fel, un criteriu de sem- 
nificatie în ceea ce priveşte conceptele. Până la 
urmă, poate că sunteți la fel de pozitivist ca si 


Regele Carnap! 


Richard Rorty 


În ceea ce-l priveşte pe Carnap, voi spune doar 
că distincţia pe care el o face între intern și extern 
presupune distincţia dintre analitic si sintetic. După 
Quine, această distincţie fiind pusă în dificultate, 
cea propusă de către Carnap nu mai putea fi utili- 
zată. Pur si simplu, nu mai exista mijlocul de a 
determina cu precizie unde anume trebuie situată 
graniţa dintre intern si extern. 

În general însă, părerea mea este că noi putem 
să ne folosim, într-o anumită măsură, de distincția 
dintre problemele care merită efortul de a fi abordate 
şi cele care sunt indiferente fără a fi nevoiți să facem 


referire la niște noțiuni precum „semnificație“ sau 

„sens“. Nu este nevoie sa-i jignim pe cei care dis- 
cuta despre aceste distinctii spunänd ca reflectiile 
lor sunt goale de sens ori ca exprimärile lor sunt 
lipsite de semnificație. Putem să evităm această jig- 
nire pozitivistă si să ne întrebăm pur si simplu: „De 
ce să ne chinuim atâta?“ Pascal are dreptate atunci 
când spune despre Quine că era extrem de preocu- 
pat de opoziţia dintre platonism și intuitionism. 
Lucru care, astăzi, nu se mai întâmplă nici în cazul 
lui Davidson, nici în cel al lui Brandom. Din acest 
punct de vedere, consider că cei doi procedează mai 
înțelept decât Quine. Brandom aderă la acea con- 
ceptie asupra limbajului descrisă de către Blackburn. 
Marele său merit tine de faptul că nu mai încearcă 
să recucerească distinctiile tradiționale. Pot fi găsite 
multe distincții în opera sa, dar ele nu mai sunt cele 
despre care filosofii discută în mod tradiţional. 
În concluzie, aș fi tentat să spun că le-am oferit 
o sansa acestor distincţii tradiționale. Am discutat 
enorm despre ele, fără ca acest lucru să fi avut vreo 
urmare practică. Propun, prin urmare, într-un mod 
cât se poate de simplu, extrem de modest, să începem 
să ne mai ocupăm și de alte distincţii. Nimic mai 


mult. 

Postfata 
Despre adevar, 
numai de bine 


Pentru un „prope-pragmaticism“ revolutionar 


Dramaturgia pare simplă, chiasmul este perfect. „Să (le) 
spunem, să nu (le) spunem?“, par a se întreba cei doi 
filosofi reuniți în dezbatere, la capătul unei anumite istorii 
a filosofiei pe care istoria propriu-zisă, mai mult decât niște 
filosofi (Heidegger, Derrida) care au vrut s-o (de-)joace, 
a supus-o „micilor morţi“ simbolice ale destructiei si decon- 
structiei. Să (le) spunem (oamenilor, semenilor nostri), să 
(le) divulgăm adevărul despre adevăr. că nu există ca dat, 
în mod „obiectiv“, „în lucruri“, dar că este mai bine să fie 
vizat ca și cum ar fi dat, că este mai bine să căutăm si sa 
ne dam, să ne inarmam „strategic“ cu adevăr, să ne stabilim 
(pe) adevăruri? Că, exact ca în cazul religiei, este mai bine, 
e preferabil să credem în adevăr (religiozitate fără divin), 
că, de fapt, credinţa necesară, salutară si vigilenta, în ade- 
văr acoperă faptul că adevărul este credință? 

Să spunem abrupt: deși se zbate destul de mult, Pascal 
Engel, poate tocmai de aceea, nu este convingător. Nu ştie 
să-şi justifice propria convingere (preferință) despre adevăr 
ca ireductibil la justificare (teza radicală a „adversarului“ 
său, Richard Rorty). Renuntarea la noţiunea, etic și 
epistemic normativă, de adevăr i se pare periculoasă. Și, 
practic, are dreptate: consecinţele renunțării explicite, exote- 
rice la noţiunea de adevăr s-ar putea dovedi dezastruoase, 
pe termen nu neapărat lung. De aici, santajul. Cedează, 

totuși, istoriei și experienței comune (filosofic, spus, destruc- 
tiei si deconstructiei „încorporate“, banalizate, automa- 
tizate), dar o face, pe de o parte, intr-un mod ezitant, 
suspendändu-se într-o non-pozitie filosofică, „între“, si, pe 
de alta parte, printr-un gest simplu, nemediat, strict reac- 
tiv, timorat, necompus, fara strategie: limiteaza, restrange 
raza practică de acoperire si de acţiune a noțiunii de 
adevar, „lasä din pret“ pentru a mai salva ceva din adevar, 
cu orice pref. Prins în acest „troc“ speculativ al deprecierii 
„strategice“, adevărul se spulberă sigur. 

Engel se comportă, cu alte cuvinte, călduț, asemenea 
unui negustor nepriceput sau, mai exact, asemenea cuiva 
care a scăpătat prin însăși deprecierea bunurilor pe care 
le posedă si care s-ar duce la biroul de amanet cu un astfel 
de bun moştenit (adevărul), a cărui valoare pare a nu o mai 
constitui decât tocmai faptul de a fi fost moştenit, de a fi 
fost păstrat și transmis, simbol pur căruia i s-a evaporat 
referentul, urmărind, fatarnic, doar să mai obțină ceva, 
oricât, pe loc, în schimbul lui si visând, desigur, nemărtu- 
risit, la o teribilă răscumpărare (răzbunare) „dialectică“ 
ulterioară, pe care o ştie foarte bine improbabilă, incertă, 
dar si, nu mai putin, contingentă, dependentă de împre- 
jurări favorabile sau nefavorabile (caracterul pur istoric, 
„relativ“, al adevărului). 

Pentru Pascal Engel, adevărul este unul diminuat „stra- 
tegic“, care poate si trebuie să fie salvat, paradoxal, tocmai 
prin depreciere, prin banalizare, prin retragerea sa în 
„obisnuinfä“ (automatisme de vizare socială a adevărului), 
de-transcendentizare si re-transcendentalizare, în minuscul 
însă, a adevărului, reducere a lui la un fel de specie măruntă, 


Despre adevar, numai de bine 


dar tocmai de aceea, poate, mai rezistentä, pur „principiu 
regulativ“ (Kant) umil — sublim „camuflat“. Adevărul, pen- 
tru a putea să rămână activ, practicabil, pare a fi obligat, 
istoric, să se „mascheze“, să acționeze sub acoperire, să „dis- 
pară“. Maximalizare prin banalizare care, deși promite a 
cobori adevărul în curele realității, făcându-l invizibil ase- 
menea „scrisorii furate“ analizate, într-un text celebru, de 
către Lacan, promițând, post-utopic, o „întoarcere a refula- 
tului“, se expune, implicit, dublului deconstructiv al ma- 
nipulării, al substituirii şi, mai ales, al simulării protetice. 

În timp ce Engel pare, așadar, mai preocupat (în sens 
„meta-“) de imaginea (greu divulgabilă) a adevărului, în- 
tr-un moment când nu poate să nu ştie că adevărul a devenit 
imagine și depinde de imagine!, Rorty propune, radical, 
eliminarea, pur și simplu, ca „nesănătoasă“, a noțiunii insta- 
bile, destabiliza(n)te, nesigure, tocmai de aceea periculoase 
(fals fundament, temelie friabilă care ne expune perico- 
lului iminent de deconstructie, tinandu-ne în stresul onto- 
logic al iminengei acesteia) de adevăr, ca impracticabilă si 
chiar contraproductivă, şi înlocuirea ei cu noțiunea prag- 
matică de justificare ca liant social puternic, operaţiune 
care ar trebui să fie urmată de „sanitarizarea“ înţelegerii 
practice printr-o „re-descriere“ în termeni de justificare, şi 
de reintrarea, astfel, în istorie sau, mai degrabă, așa cum 
ar fi spus Peirce, întemeietorului instabilizabilului prag- 
matism, în „evoluție“. 

1 Cf Hannah Arendt, „Adevăr și politică“, in Între trecut 
si viitor, Antet, Bucuresti, 1997, şi „Minciuna în politică“, 
in Crizele republicii, Humanitas, Bucureşti, 1999. 

Atacand radical adevărul, Rorty, de fapt, intareste raspun- 
derea. Dacä adevärul rämäne purä normä transcendentä, 
purä imagine, il putem umple, ca pe divinitate, cu orice, 
il putem manipula, il putem, mai ales, simula, avem de-a 
face cu un adevär tare, dar distant. Distanta constitutivä, 
aparatoare de adevar, pana la adevar, poate fi populata, 
„omeneste, prea omenește“, cu orice, „adevărul“ ajutändu-ne 
perfect să ne mascăm opţiunile, preferinţele, convingerile, 
făcându-le, poate, să se impună, dar fără a fi (fost) supuse 
discuţiei. Adevărul „obiectiv“ este un adevar-obiect, manipu- 
labil dat fiind că păzit, aparent, de exterioritate. 

Slăbind, deci, adevărul, Rorty întăreşte răspunderea față 
de noi înșine ca alții: adevărul este o referință slabă, reto- 
rică, pe când, pentru a putea să-și justifice opţiunile și cre- 
dintele, orice om trebuie să lupre, si interior (etic), şi exterior 
(comunicational), să (se) cerceteze, să aleagă, să opteze în 
sens tare. Cu toții, practic, ne revendicäm, automat-spontan 
(pur clișeu), moale, comod, de la adevăr, dar foarte puţini 
putem să ne justificăm (interior si exterior) opțiunile si 
să le prezentăm ca dezirabile, să (ne) convingem — desi numai 
asta facem, de fapt, tot timpul, dar mascat-transparent, 
mingind 4 la Polichinelle. Adevărul a devenit o religie civilă 
slabă, de fațadă, consensual-retorică. Facem economie de 
energie si de creativitate: o economie politica. E mult mai 
comod, mai simplu să te reclami de la ceva considerat ca 
fiind „dat“ in loc sa justifici o opţiune ca fiind utilă şi, deci, 
dezirabilă. Doar justificarea poate crea, întări adevărul, abia 
justificarea cladeste și întemeiază adevărul. Justificarea 
publică, expusă, discursivă. Minimalismul rortyan maxima- 
lizeaza, de fapt, pretențiile de adevăr și exigenţele fata de 

adevar. Este mult mai greu, deci mai responsabil, etic mai 
„tare“, mai „substangializant“, să justifici. Preferänd invo- 
carea-intru-regasire a unui adevär „dat“, pre-existent, 
„obiectiv“, „in sine“, noi vrem sä profitäm practic, pe sub 
mână, prin contrabandă, de distanța, astfel postulatä, pana 
la „adevăr“, de intervalul (intim şi social) de disponibili- 
tate. Trucul, scamatoria: plasat în trecut, ca referință, „ade- 
vărul“ este proiectat direct în viitor, prin prezentul ca spaţiu 
complice de joc. Fugă de prezent, evacuare a prezentului, 
ex-centrare temporal-actionala. Preferäm, astfel, noi înșine, 
să ne de-substanțializăm și chiar să ne de-subiectiväm, 
renunțând la prerogativele responsabilităţii printr-un truc 
metafizic de putere. Abia concepția adevărului „obiectiv“ 
reprezintă, cu adevărat, o instrumentalizare si o reificare 
a adevărului: este o concepţie nemărturisit instrumentală 
despre adevăr. Justificarea ne re-centrează pe prezent, pro- 
punându-l ca cezurä, ca intervenție critică, comparativ-eva- 
luativa trecut-prezent, ca discontinuitate reală împotriva 
continuității mimate. Prezentul se produce, se „fenomena- 
lizeazä“ prin senzaţia de criză, ca nevoie de evaluare com- 
parativa, de schimbare prin renunțare („concediere“). Este 
mult mai greu, dar si mult mai responsabil si mai util să 
(te) justifici! 

Vorbeam la început de chiasmul perfect în care se află 
cei doi, Engel şi Rorty: un filosof „continental“ amorezat 
de reconductia metafizicii prin filosofiile analitice nord- 
americane contra unui filosof american îndrăgostit de 
„eriticismul“ european. Căci Engel si Rorty sunt, de fapt, 
de acord, converg, unul mai convins, altul mai puţin, si 
prin vocabulare diferite. $i Engel susține tot o întărire prin 

släbire, prin reducere, a adevärului. In ceea ce priveste 
adevärul, chiasmul pare a fi, iata, situatia (arhe)tipicä. Se 
poate trage, deci, o concluzie unitara: avem nevoie (doar) 
de un adevar justificat. Adevarurile justificate sunt singu- 
rele care pot oferi fundament solid actiunii, reintemeia 
actiunea si relansa, practic, nu derivat-metafizic, progresul 
(„evolufia“ peirceanä). 

Dar poate cä adeväratul dezacord dintre cei doi este 
unul mult mai mare, mai grav, cu adevärat radical. „Eroul 
pragmatismului nu este omul care a izbutit in afaceri, ci 
Bartleby, si Daisy Miller, si Pierre si Isabelle“, vine si 
spune, de la distanță si dintr-un punct (de vedere) neastep- 
tat, in „Bartleby ou la formule“, din volumul Critique et 
clinique’, Gilles Deleuze. „Pragmatismul nu poate fi înţeles 
atunci când vezi în el doar o teorie filosofică sumară fabri- 
cată de americani. Înţelegi, în schimb, noutatea gândirii 
americane abia atunci când vezi în pragmatism una dintre 
tentativele de a transforma lumea și de a concepe o lume 
nouă, un om nou, în măsura în care, ambii, se fac.“ 

Alt pragmatism, deci, decât cel vulgar, al puterii. Pentru 
un pragmatism revoluționar, împotriva falsului pragma- 
tism. Un fel de, în sfârșit, „prope-pragmaticism“ (dacă îmi este 
permis acest joc, riguros totuși, în sensul „eticii terminolo- 
giei“, cu ideile lui C.S. Peice, din „Ce este pragmatismul“ 


şi din „Probleme centrale ale pragmaticismului“, 19055). 
2 Minuit, Paris, 1993. 

3 Trad. rom. in vol. Charles S. Peirce, Semnificație si 
actiune, Humanitas, Bucuresti, 1990. 

Cu adevărat pragmatic, în acest text, pare a vrea să fie 
tocmai Pascal Engel, salvatorul unui „adevăr“ umil, în 
zdrente. „Fără prefacatorie!, îl reia, atunci, „fundamenta- 
list“, drept răspuns, Rorty pe Peirce, cel care, „peristaltic“, 
finuse să-și redreseze prin restrângere propriul pragmatism 
inventând pragmaticismul: lupta transistorică dintre ade- 
varata si falsa extindere a pragmatismului. 

Pragmatismul, o altă (aceeași) revoluție deturnată, com- 
promisă... La fel ca şi adevărul în viziunea lui Engel, ade- 
varatul pragmatism trăiește astăzi ascuns, diseminat, implicat 
în fundamentele marilor filosofii critice contemporane. 
„Vina metafizică“ a lui Rorty pare a fi, atunci, aceea de a 
fi vrut să-l readune într-un program insuportabil de expli- 
cit. „Mascat“, „diseminat“, pragmati(ci)smul lucrează însă 
deja — prope- —, și poate chiar mai eficient. 


Bogdan Ghiu 

Adevărul poate să fie unul sau altul, iar 
dorința de adevăr poate fi altceva. Dar 
oricine înțelege rolul conceptual al 
adevărului nu poate să nu înțeleagă 
bizareria faptului de a-crede, de pildă, o 
propoziţie în ciuda faptului că-e falsă sau 
pentru că noi dorim ca ea să fie ade- 
vărată. Să presupunem că am spune, așa 
cum face Rorty în cea mai mare parte a 
timpului, că utilitatea este un criteriu 
deseori mai important decât adevărul 
valorii unei concepții. În ce fel însă ar 
putea cineva să susțină că o concepție este utilă dacă nu știe dacă este adevărată? 
Strutului i se poate părea util să-și ascundă capul în nisip. Dar îi va fi oare acest lucru 
util in the long ru? Pe scurt, nu există o deducție transcendentală a valorii intrinseci 
a adevărului pornind de la norma de adevăr, dar cea de-a doua nu poate fi înțeleasă 
dacă nu înțelegem care este miza celei dintâi. 





Pascal Engel 


Atunci când, în epoca Luminilor, Kant și alți gânditori se străduiau să separe 
obligaţia morală de Poruncile lui Dumnezeu, ei nu considerau că revizuiesc con- 
ceptele deja existente, ci că le descriu într-un mod ceva mai clar. Ne-au ajutat să ne 
clarificăm concepția despre morală. Inamicii Luminilor s-au ridicat împotriva unei 
astfel de interpretări; spuneau despre acești gânditori că revizuiau morala. Ce a 
făcut, prin urmare, până la urmă Kant: a clarificat concepţia noastră despre morală 
sau, într-adevăr, a revizuit-o? Părerea mea este că nu merită nici măcar să încer- 
cam să răspundem la o astfel de întrebare. 


Richard Rorty 

